Beļajevs Aleksandrs

Pazaudētā seja

PAZAUDĒTĀ SEJA

ALEKSANDRS BEĻAJEVS

I

Lielā dārzā, eikaliptu birztaliņas vidū, atradās ķīniešu lapene. Pie šās lapenes tieši pulksten deviņos no rīta pienāca jauns cilvēks baltā flaneļa uzvalkā, platmali galvā. Viņa āriene neviļus piesaistīja uzmanību. Ļoti īsas rokas un kājas, nesamērīgi liela galva, prāvas, atkārušās ausis un deguns. Tieši deguns pārsteidza vis- vairak: virsdegune bija iekritusi, deguna gals plats un pat mazliet uzliekts. Visas jaunā vīrieša kustības bija straujas, stūrainas, negaidītas. Par skaistuli viņu nekādi nevarēja nosaukt, tomēr nekā atbaidoša viņa ārienē nebija. Gluži otrādi: jaunais cilvēks modināja simpātijas ar neparasti komiskajiem žestiem un mīmiku, bet ar savu ķēmīgumu varēja radīt vienīgi līdzjūtību.

Jaunais vīrietis ar pīles degunu iegāja lapenē un atradās lifta kabīnē. Lifts dārza vidū varētu pārsteigt jebkuru neiesvaidīto, taču jaunajam vīrietim šķitās šī dīvainā ierīce labi pazīstama. Pamājis ar galvu par atbildi lifta zēna sveicienam, viņš strupi pavēlēja: — Lejā! — un tik izteiksmīgi pameta ar roku, it kā gribētu izdurt zemi cauri līdz pašai peklei. Zēns nenoturējās un īsi iesmējās. Jaunais cilvēks uzmeta viņam bargu skatienu. Tas bija tik smieklīgi, ka zēns iesmējās vēl skaļāk.

— Piedodiet, mister, bet es nevaru, nudien nevaru, — zēns taisnojās.

Misters smagi nopūtās, pacēlis acis augšup, tā izpauzdams padevību liktenim, un atteica:

—   Netaisnojies, Džon. Tu esi tikpat daudz vainīgs kā es. Man lemts izraisīt smieklus, tev — smieties par mani … Vai Hofmanis atbrauca?

—   Pirms divdesmit minūtēm.

—   Un mis Heda Luksa?

—   Vēl nav.

—   Nu, protams, — jaunais vīrietis īgni atsaucās. Viņa deguns negaidot sāka kustēties uz augšu un leju kā snuķis. Zēns iespiedzās aiz smiekliem. Tobrīd lifts apstājās.

—   Nabaga Džons! Vēl piecas minūtes, un es būtu vainīgs pie nevainīga bērna nāves. Nu tavas mokas beigušās. — Un jaunais vīrietis aši izsteidzās no kabīnes.

Viņš izgāja caur platu gaiteni un nonāca lielā, apaļā istabā, ko apgaismoja spēcīgas spuldzes. Ārā, par spīti agrajai stundai, saule jau svilināja, bet šeit bija dzestrs un jaunais vīrietis atvieglots uzelpoja. Viņš aši izsteidzās cauri apaļajai istabai un atvēra durvis uz blakus- telpu. Likās, ka «laika mašīna» būtu viņu mirklī pārsviedusi, no divdesmitā gadsimta uz viduslaiku Vāciju.

Viņa priekšā bija milzu zāle, kuras griesti noslēdzās ar šaurām velvēm. Augsti un šauri logi, augstas un šauras durvis, augsti un šauri krēsli. Caur logu iespiedās saules gaisma, veidojot uz platajām akmens plāksnēm skaidru gotiskā logu ietvara zīmējumu.

Jaunais vīrietis iegāja gaismas strēlē un apstājās. Starp šīm augstajām un šaurajām mēbelēm viņa augums izskatījās sevišķi mazs, lācīgs un nejēdzigs. Lielāku nesaskaņu bija grūti iedomāties. Tā nebija nejaušība: šais pretstatos slēpās stingri apsvērts režisora aprēķins.

Vecā vācu gotiskā pils bija veidota no saplākšņiem, līmes, audekla un krāsām pēc izcila arhitekta zīmējumiem, etīdēm un maketiem. Šis arhitekts būtu varējis godam celt īstas pilis, taču misters Pitčs — «Pitčs un Ko», kinopilsētiņas īpašnieks — maksāja arhitektam daudz vairāk, nekā to spētu titulētas personas par īstas

pils uzcelšanu. Tāpēc arhitekts deva priekšroku pilīm no audekla un saplākšņa, saņemot par to lielas summas.

Viduslaiku pilī — pareizāk sakot, zāles kaktā un aiz sienas — ritēja rosīgs darbs. Strādnieki, krāsotāji, mākslinieki un namdari paša arhitekta vadībā beidza uzstādīt dekorācijas. Nepieciešamās mēbeles — īstas, nevis butaforija — jau atradās pilī. Inženieris elektriķis un viņa palīgs rosījās ap jupiteriem — milzīgām spuldzēm, kuru jauda bija vairāki tūkstoši sveču gaismas. Kinofilma dzimst no gaismas, tāpēc nav brīnums, ka inscenētāji galvenokārt gādā par apgaismojumu. Misters Pitčs un Ko varēja atļauties tādu izšķērdību — uzbūvēt milzīgu paviljonu apakš zemes, lai nebūtu atkarīgi no dienas gaismas untumiem.

Gar dekorācijām raudzījās ārā statisti, jau ietērpti viduslaiku apģērbos un nogrimēti. Visi ar ziņkāri, godbijību un reizē ar nevilšu smaidu vēroja jauno cilvēku, kurš stāvēja zāles vidū, «saules» stara apspīdēts.

—   Pats ieradies …

—   Antonio Presto .. .

—   Ak dievs, cik smieklīgs! Viņš pat dzīvē nevar ne mirkli nostāvēt mierīgi!

Jā, tas bija pats Antonio Presto, neatdarināmais komiķis, kura slava bija pārspējusi kādreizējo ekrāna korifeju — Caplina, Keitona, Prensa slavu.

Antonio jeb Tonio Presto, itālieti pēc dzimšanas, vācieti pēc audzināšanas un tagad amerikāni pēc līguma, bija «nopircis» Hofmanis amerikāņu kinematogrāfijai par slavu. Par Tonio Presto ienākumiem klīda fantastiskas baumas, un šie ienākumi patiešām bija pasakaini. Viņa mākslinieka pseidonīms[1] ārkārtīgi precīzi noteica viņa straujo raksturu. Presto ne mirkli nevarēja nostāvēt mierā. Kustējās viņa rokas, viņa kājas, viņa augums, viņa galva un neatdarināmais deguns.

Tonio bija savā ziņā dabas brīnums, īsts Leidenes trauks, neizsīkstošs smieklu akumulators. Bija grūti izskaidrot, kāpēc ikviens viņa žests izraisa tādus nevaldāmus smieklus, taču pretoties tieksmei smieties neviens

nevarēja. Pat pazīstamā skaistule lēdija Traina nebija varējusi apvaldīt smieklus, kaut gan, kā apgalvoja visi viņas paziņas, lēdija savu mūžu nebija smējusies, slēpdama savus nelīdzenos zobus. Pēc amerikāņu kritikas domām, lēdijas Trainas smiekli bija ģeniālā amerikāņu komiķa lielākā uzvara.

Savu dabas doto talantu Presto desmitkāršoja ar ļoti savdabīgu tēlošanas veidu. Presto tēloja tikai traģiskās lomas. Viņam speciāli rakstīja scenārijus pēc Šeķspīra, Šillera, pat Sofokla traģēdiju motīviem. Tonio — Otello, Manfrēds, Edips … Tā būtu profanācija, ja Presto netēlotu savas traģiskās lomas ar visu īstena itālieša sirdsdedzi un kaismi.

Bastera Keitona komisms slēpās viņa sejas nekustīgās, «traģiskās» maskas pretruna ar situāciju komismu. Tonio Presto komisms bija pretrunā gan ar situācijām, gan apstākļiem, gan viņa paša iekšējiem pārdzīvojumiem, gan ar viņa neiedomājamo, nejēdzīgo, neiespējamo augumu, ar viņa pajaco žestiem. Varbūt vēl nekad komiskais nebija pacēlies līdz tādiem augstumiem.

Tikai viens cilvēks, liels Eiropas rakstnieks un oriģināls domātājs, uz amerikāņu žurnālista jautājumu, kā viņam patikot Antonio Presto tēlošana, atbildēja: «Presto ir drausmīgs savā bezcerīgajā dumpī» Taču to nebija sacījis amerikānis, turklāt šo teikumu bija pat grūti saprast. Par kādu dumpi rakstnieks runāja, pret ko dumpojās Presto? So teikumu drīz vien aizmirsa, vienīgi pats Antonio Presto rūpīgi glabāja atmiņā šo ārzemnieka atsauksmi. Antonio Presto likās, ka šim vienīgajam cilvēkam bija izdevies ielūkoties viņa dvēselē.

—   Hofman, Hofman! Vai tev šķiet, ka šis ir labs apgaismojums?

Operators Hofmanis, flegmātisks vācietis rūtainā uzvalkā, vērīgi ielūkojās aparāta vizierī. Gaisma tā apspīdēja Presto seju, ka ēna nepietiekami spilgti iezīmēja Presto iekritušo degunu.

—   Jā,- gaisma krīt pārāk stāvus. Nolaidiet sofītu un pagrieziet mazliet uz kreiso pusi.

—   Tūlīt! — strādnieks atsaucās.

Melna ēna krita uz Antonio virsdeguni, un seja kļuva vēl smieklīgāka. Sai apgaismojumā pie loga vajadzēja noritēt traģiskai scēnai — neveiksmīgs mīlētājs, nabaga meistardziedonis, ko tēloja Presto, atklāj mīlestību karaļa zeltmatainajai meitai. Princesi tēloja Amerikas ekrānu zvaigzne Heda Luksa.

Tonio Presto parasti pats vadīja to filmu režiju, kurās piedalījās. Arī šoreiz pirms Hedas Luksas ierašanās viņš sāka mēģināt ar statistiem dažas masu scēnas. Kāda jauna, nepieredzējusi statiste nepareizi pārsoļoja pār skatuvi. Presto ievaidējās un lūdza viņu pāriet vēlreiz. Atkal nepareizi! Presto sāka svaidīties ar rokām kā vējdzirnavu spārniem un spiegt smalkā bērna balstiņā:

—   Vai tad tik grūti staigāt pa grīdu? Es jums tūliņ parādīšu, kā to dara. — Un, nolēcis no paaugstinājuma, Presto «parādīja». Viņš parādīja ļoti uzskatāmi un pareizi. Visi saprata, kas vajadzīgs, bet reizē ar to tas bija tik smieklīgi, ka statisti nenovaldijās un sāka skaļi smieties. Presto sanāca dusmas. Kad viņš dusmojās, tad kļuva divkārt smieklīgs. Statistu smiekli kļuva jau ho- mēriski. Baroni un bruņinieki tvēra pie vēderiem un vārtījās pa grīdu, galma dāmas smējās līdz asarām, sabojādamas grimu. Karalim nokrita parūka. Presto skatījās uz šo stihisko nelaimi, kam par cēloni bija viņa neparastais talants, tad pēkšņi piecirta kāju, saķēra galvu un aizskrēja aiz kulisēm. Nomierinājies viņš atgriezās «pili» un gluži bāls sacīja:

—   Es došu rīkojumus, stāvot aiz ekrāna.

Mēģinājums turpinājās. Visi Presto aizrādījumi bija

ļoti saprātīgi un apliecināja viņa lielo režisora pieredzi un talantu.

—   Mis Heda Luksa atbraukusi! — paziņoja režisora palīgs.

Presto nodeva vadības grožus palīga rokās un devās pārģērbties un nogrimēties.

Pēc divdesmit minūtēm viņš ienāca ateljē jau meis- tardziedoņa tērpā. Ne kostīms, ne grims nespēja noslēpt viņa ķēmīgumu. Ak, cik smieklīgs viņš bija! Statisti ar pūlēm novaldīja smieklus un raudzījās sānis.

—   Kur tad Luksa? — Tonio nepacietīgi jautāja. Partnere kavējās. Jebkurai citai māksliniecei tas nebūtu

pagājis bez sekām, taču Luksa varēja atļauties šādus untumus.

Beidzot viņa parādījās, un viņas ierašanās, kā vienmēr, radīja lielu efektu. Sās sievietes skaistums bija neparasts. Ari Hedu Luksu varēja nosaukt par akumulatoru, tikai cita veida. Šķita, ka daba būtu krājusi pa drusciņai simtiem gadu ilgi visu to, kas var apburt cii- : vēkus, krājusi pa drupatiņai, izdarījusi «atlasi» vecmā- ! muļām un vectētiņiem, lai beidzot pēkšņi savāktu vienuviet visu spožo skaistuma un sievišķīgās burvības arsenālu.

Antonio Presto nervozi sakustējās platais pīles deguns, kad viņš paskatījās uz Luksu. Un visi, sākot ar režisoru un beidzot ar pēdējo namdari, pievērsa acis Hedai. Statistes lūkojās viņā gandrīz vai ar dievināšanu.

Presto deguns kustējās aizvien rosīgāk, it kā ostot gaisu.

— Gaismu! — Presto iesaucās smalkā balsī, kas aiz uztraukuma bija kļuvusi vēl spalgāka un griezīgāka.

Vesela gaismas jūra pārplūdināja ateljē. Šķita, ka Heda Luksa atnesusi šo gaismu līdzi. Hedas pseidonīms 1 viņai tikpat labi atbilda kā Presto viņējais.

Pirms uzņemšanas Presto nolēma izmēģināt galveno kadru — meistardziedoņa izskaidrošanos ar karaļa- meitu.

Luksa apsēdās augstā atzveltnes krēslā pie loga, uzlika ar zeltu izšūtā kurpītē auto kāju uz koķgriezumiem rotātā soliņa un paņēma rokā šuvekli. Lielisks dogs tīģera krāsā nogulās viņai pie kājām. Godbijīgā atstatumā no princeses nostājās Presto un sāka «dziedāt» par cēlu mīlestību pret dāmu. Karaļa meita neskatās uz viņu. Viņa noliec galvu aizvien zemāk un smaida par kaut ko. Varbūt viņa šobrīd domā par skaisto bruņinieku, kurš pēdējā turnīrā viņai par godu uzveicis visus pretiniekus un apbalvots ar viņas debešķīgo smaidu. Taču meistardziedonis iztulko šo smaidu citādi — ne velti viņš ir dzejnieks.

Viņš tuvojas princesei, dzied aizvien dedzīgāk.

viņš… nokrīt princeses priekšā ceļos un sāk runāt par savu mīlestību.

Nedzirdēta bezkaunība. Neticams apvainojums. Briesmīgs noziegums …

Princese, nepaceldama galvu no šuvekļa, sarauc pieri. Viņas acis met zibeņus, viņa trīs reizes uzsit ar zeltītajā kurpītē ieauto kājiņu pa soliņu. Ieskrien kalpotāji, saķer meistardziedoni un aizved uz cietumu. Meistardziedonis zina, ka viņu gaida spīdzināšana un nāve, bet viņš nenožēlo padarīto un raida savai iemīļotajai pēdējo skatienu, pilnu mīlas un padevības. Viņš labprat dosies nāvē.

Skats noritēja teicami. Presto ir apmierināts.

—   Var uzņemt, — viņš saka Hofmanim. OpeTators jau stāv pie aparāta. Visu scēnu viņš noskatījies pa savu vizierstiklu. Presto atkal nostājas godbijīgā pozā pie Hedas krēsla.

—   Uzņemu! — Hofmanis brīdina.

Aparāta rokturis sāk griezties. Skats atkārtojas nevainojami. Meistardziedonis dzied, princese noliec galvu aizvien zemāk un smaida. Meistardziedonis tuvojas princesei, nometas ceļos un sāk savu dedzīgo runu. Lai aktieriem radītu attiecīgu noskaņojumu, ateljē spēlē labs stigu orķestris. Presto aizrāvies. Viņš tēlo ne tikai ar žestiem un savas sejas bagātīgo mīmiku vien. Viņš arī runā kā īsts dramatisks aktieris, viņš čukst kaislīgos atzīšanās vārdus ar tādu izjūtu un spēku, ka Luksa, aizmirsusi desmitiem reižu atkārtoto kustību un žestu secību, mazliet paceļ galvu un drusku pārsteigta pašķielē uz partneri.

Un šai momentā notiek kaut kas tāds, ko nav paredzējis ne scenārists, ne režisors.

Presto, šis cilvēciņš ar īsajām kājelēm, lielo galvu, ar kustīgo pīles degunu atzīstas mīlestībā. Tas likās He- dai Luksai tik aplami, nejēdzīgi, komiski, neiespējami, ka viņa pēkšņi iesmējās neapturamus smieklus.

Tie bija homēriski smiekli, kas piepeši uzbrūk cilvēkam kā briesmīgas slimības lēkme un nelaiž vaļā, turot ķermeni krampjainā sasprindzinājumā, laupot spēku, izraisot asaras. Luksa smējās tā, kā vēl nekad nebija smējusies savā mūžā. Viņa tikko vairs spēja atvilkt elpu, kad no jauna izplūda bezgalīgos, sudrabainos smieklos. Šuveklis izkrita no rokām, viena no zeltainajām bizēm nokārās līdz grīdai. Sabiedētais dogs pietrūkās kājās un neizpratnē lūkojās uz savu saimnieci. Ari apjukušais Presto piecēlās un raudzījās Hedā, drūmi savilcis uzacis.

Smiekli tikpat lipīgi kā žāvas. Nepagāja ne mirklis, kad smieklu dārdi jau skanēja visā ateljē. Statisti, namdari, montieri, dekoratori, grimētāji — visi bija smieklu varā.

Presto vēl stāvēja kādu sekundi, tad pēkšņi pacēla rokas un izvaibstītu seju, sažņaudzis dūres, paspēra soli uz Luksas pusi. Šobrīd viņš izskatījās drīzāk briesmīgs nekā smieklīgs.

Heda paskatījās uz Presto, un viņas smiekli piepeši aprāvās. Tikpat pēkšņi apklusa smiekli visā ateljē. Orķestris sen jau bija beidzis spēlēt, jo muzikantiem smejoties lociņi bija izkrituši no rokām. Nu ateljē iestājās klusums.

Šis piepešais klusums it kā atžilbināja Presto. Viņš lēni nolaida rokas, lēni apgriežas un, šļūkdams kājas, nogāja līdz lielam dīvānam un iekrita tanī uz mutes.

—   Piedodiet, Presto, — Heda negaidot pārtrauca klusumu. — Es uzvedos kā skuķe, un manu muļķīgo smieklu dēļ sabojāti tik daudzi metri filmas.

Presto grieza zobus. Viņa domā tikai par sabojāto filmu . ..

—   Jūs veltīgi atvainojaties, — Presto vietā atbildēja Hofmanis. — Es tīšuprāt nepārtraucu uzņemšanu un nebūt neuzskatu filmu par sabojātu. No mana viedokļa šis jaunais kadra variants ir lielisks. Patiešām, iznīcinoši smiekli, kas neatstāj nekādu cerību, mīļotas sievietes smiekli par atbildi uz kaislīgu atzīšanos, —yai iemīlējušos tas nesatriec vairāk nekā visbriesmīgākās mokas? Vai šie smiekli vienā mirklī nepārvērš meistardziedoņa mīlestību degošā naidā? Presto bija neatdarināms, ģeniāls. O, es pazīstu mūsu amerikāņu publiku, — Hofmanis nobeidza, — tā smiesies kā vēl nekad Meistardziedoņa izvalbītās acis, vaļējā mute… Nedusmojies, Presto, bet tu nekad vēl neesi bijis tik efektīgs. Un, ja es nebūtu sevi «norūdījis», tad nebūtu spējis pakustināt aparāta rokturi. Bet es izsmiešos pēc patikas vēlāk.

Presto piecēlās un atsēdās uz dīvāna.

—   Jā, tev taisnība, Hofman, — viņš lēni noteica. — Tas iznāca lieliski. Mūsu amerikāņi beigsies nost aiz smiekliem.

Un piepeši, kas vēl nekad nebija noticis, pats Tonio Presto iesmējās dzedrus, sprakšķošus smieklus, atsegdams rindu greizu zobu. Smieklos skanēja kaut kas baigs, sātanisks, un neviens nepiebalsoja tiem.

Pēc šī nelaimīgā mēģinājuma Presto iesēdās automobilī un, pēc šofera vārdiem, «notrieca mašīnu līdz nāvei».

—   Uz priekšu! Uz priekšu! — kliedza Presto un pavēlēja šoferim braukt ar pilnu jaudu. Viņi traucās pa ceļiem kā noziedznieki, kurus, vajā policija. Viņiem patiešām dzinās pakaļ. Braucot gar fermām, viņi sabrauca zosis un piles, kas nāca mājup no tuvīnā dīķa, un pārkaitinātie fermeri metās viņiem pakaļ ar rungām rokās, taču, protams, nepanāca. Divas reizes automobili sāka vajāt policisti uz motocikliem, jo tas joņoja neatļautā ātrumā un nepieturēja, par spīti policistu enerģiskajiem pieprasījumiem. Taču vajātāji atpalika cits pēc cita: grūti bija panākt Presto automobili- Tā bija viena no labākajām, spēcīgākajām mašīnam visā Amerikā, taisīta pēc Tonio speciāla pasūtījuma. Viņš mīlēja ātrumu visur.

Piecos vakarā Presto apžēlojās par šoferi un ļāva tam pieturēt pie krodziņa ceļmalā, lai ieēstu. Pats Presto ēdieniem nepieskārās, tikai izdzēra krūzi auksta ūdens.

Un atkal atsākas tas pats neprātīgais brauciens visu vakaru un nakti. Viņi joņoja pa šoseju gar jūras krastu. Šoferis vai beidzās nost aiz noguruma un beidzot paziņoja, ka snaužot braukdams un negalvojot par to, vai nesadauzīšot mašīnu ar visu braucēju.

—    Uz priekšu! — sauca Presto. Viņš piecēlās no sēdekļa, atstūma šoferi un pats nosēdās pie stūres.

—   Jūs varat atpūsties, — Tonio sacīja šoferim. Tas atkrita automobiļa platajā sēdeklī un tūliņ cieši aizmiga.

II

Kad šoferis pamodās, bija septiņi no rīta. Mašīna stāvēja pie Hedas Luksas villas.

—  Vai izgulējāties? — Presto laipni uzrunāja šoferi. — Es ieiešu pateikt labrītu mis Luksai, un jūs pagaidiet. Pēc tam brauksim uz mājām.

Septiņi no rita — pārāk agra stunda apciemojumam, bet Tonio zināja, ka Heda Luksa ceļas sešos no rīta. Viņa ieturēja ļoti regulāru dzīves veidu pēc labāko profesoru higiēnistu priekšrakstiem, lai iespējami ilgāku laiku saglabātu jaunības un skaistuma valdzinājumu —• savu kapitālu, par kuru viņa saņēma tādus lielus procentus.

Viņa jau bija izkāpusi no vannas, beigusi masāžu un patlaban nodarbojās ar vieglu vingrošanu lielā, četrstūrainā telpā, kas bija apgaismota no griestiem. Starp baltajām marmora kolonām stāvēja lieli spoguļi, kas atspoguļoja Hedu. Flaneļa rīta tērpā, svītrotās biksēs, īsi apcirpta un gludi sasukājusies viņa atgādināja burvīgu zēnu.

—   Tonio? Tik agri? — viņa laipni sacīja, ieraudzīdama spogulī, ka Tonio ienāk. Un, turpinādama locīties, pieliekties un izslieties, piebilda:

—   Sēdieties! Tūliņ dzersim kafiju.

Viņa nevaicāja, kas atvedis Tonio šeit tik agri, jo bija pieradusi pie Presto dīvainībām.

Tonio piegāja pie lielas, ērtas kušetes, piesēdās uz malas, bet tūliņ uzlēca kājās un sāka mest lielus lokus ap Hedu kā zvērs, kas vajā laupijumu.

—   Presto, nestaigājiet, man galva reibst, raugoties uz jums! — Luksa uzsauca.

—   Man jāparunā ar jums, — Presto atbildēja, nepārtraukdams savu pastaigu. — Darīšanas, visai nopietnas darīšanas. Bet es arī nevaru runāt, kad jūs šūpojaties un pietupstaties. Lūdzu, apsēdieties uz dīvāna!

Luksa paskatījās uz Presto, pāris lēcienos noskrēja līdz dīvānam un apsēdās uz tā ar visām kājām, pamezdama kurpes uz mozaīkas grīdas. Presto piegāja pie viņas un sacīja:

—    Labi. — Redzams, viņš pielika neticamas pūles, lai saglabātu pilnīgu mieru, savaldītu savas rokas un kājas un nekustinātu pīles degunu.

—   Heda Luksa! Mis Heda… Es neprotu runāt. Man grūti. Es jūs mīlu un gribu, lai jūs kļūtu mana sieva!

Nodevīgais deguns atkal sāka cilāties un šķobīties. Heda nolaida acis un, valdīdama uzmācošos smieklu vilni, atbildēja iespējami nopietni un mierīgi:

—   Antonio Presto! Es taču jūs nemīlu, jūs to zināt. Un, ja nav savstarpējas mīlestības, kas tad var mūs savest kopā? Komerciāls aprēķins? Tas runā pret tādām laulībām. Spriediet pats. Mans kapitāls un mani ienākumi ir vienlīdzīgi jūsējiem. Naudas man nevajag, bet es arī negribu pamazināt savus ienākumus. Laulības ar jums pazeminātu manu izpeļņu…

Presto pasita galvu augšup.

—   Kāpēc?

Luksa, joprojām neatlaidīgi vērdamās grīdā, atbildēja:

—   Gluži vienkārši! Jūs zināt, ka publika dievina mani. Ap manu vārdu radies zināms kults. Simtiem, tūkstošiem un miljoniem skatītāju es esmu sievietes skaistuma un šķīstības ideāls. Taču pielūdzēji uzstāda lielas prasības savai dievībai. Viņu pielūgsmei jātiek attaisnotai. Pūlis modri seko jebkuram manas privātās dzīves sīkumam. Kad es parādos uz ekrāna, pašam pēdīgam ubagam ir tiesības tīksmināties ap mani un pat iztēloties sevi par to varoni, kas iekaros manu sirdi. Un tieši tāpēc es nedrīkstu nevienam piederēt. Pūlis varbūt vēl samierinātos, ja es apprecētu varoni, vīrieti, kas guvis vispārības atzīšanu kā vīrieša skaistuma vai vīrieša tikumu ideāls. Cienīgs vīrs dievietei var būt tikai dievs vai vismaz pusdievs… Ja pūlis uzzinās, ka esmu apprecējusi jūs, to pārņems sašutums. Tas uzskatīs to par noziegumu no manas puses, ņirgāšanos par manu pielūdzēju labākajāmjm «svētākajām» jūtām. Pūlis novērsīsies no manis. Bet pūlis nozīmē panākumus…

—   Un naudu …

—   Un naudu, protams. Un es nebrīnītos, ja misters Pitčs lauztu kontraktu ar mani. Es pazaudētu ir naudu, ir slavu, ir pielūdzējus …

—   Par apšaubāmo prieku dabūt par vīru tādu ķēmu kā es, — Presto nobeidza. — Pietiek, mis Luksa! Es jūs saprotu. Jums taisniba. Laulības ar mani apvaino un aptraipa cilvēku kā pretīga rāpuja pieskaršanās. — Presto piepeši piecirta kāju un iebrēcās spiedzīgā sievietes balsī: — Bet, ja šim rāpulim ir karsta un mīloša sirds? Ja viņš prasa savu vietu zem saules un savu daļu laimes? . ..

Šis negaidītais jūtu uzliesmojums piespieda Hedu nevilšus pacelt acis uz Presto. Viņa deguns cilājās kā snuķis, āda uz pieres te izspīlējās, te savilkās grumbās, mati spurojās, ausis kustējās, rokas atgādināja tvaik- mašīnas virzuļus, kad tā strādā ar pilnu jaudu. Heda Luksa vairs nevarēja novērst skatienu no Presto kā mazs putniņš no čūskas spožā un hipnotizējošā skatiena. Viņa sāka smieties, sākumā klusu, tad aizvien skaļāk.

Šķita, ka atkārtojas vakarējā «scēna pie loga», kad meistardziedonis atklāj mīlestību princesei. Taču vakar viss bija «tīšām», tā vismaz domāja Luksa, bet te «meistardziedoņa» ciešanas un jūtas bija neviltotas. Heda saprata, ka viņas smiekli ir nevietā un apvaino Tonio, bet neko nevarēja darīt. Presto likās pat nopriecājamies par viņas smiekliem.

—   Smejieties! Smejieties! — viņš sauca. — Smejie- ties tā, kā vēl nekad neesat smējusies. Smejieties, jo nejaukais ķēms Antonio Presto stāstīs jums par savu mīlestību.

Un viņš runāja. Viņš vaibstījās visneticamākajā kārtā. Viņš laida darbā visus savus neskaitāmos vaib- stīšanās un lēkāšanas, žestu un mīmikas paņēmienus.

Heda smējās aizvien vairāk, dziļāk un stiprāk. Sie smiekli jau līdzinājās histērijas lēkmei. Heda locījās uz dīvāna smieklu krampjos un lūdzoši raudzījās uz Presto. Viņas acīs bija asaras. Viņa izrunāja ar pūlēm, balsij aizraujoties smieklos:

—   Rimstieties, es jūs lūdzu!

Bet Presto bija nepielūdzams un neizsmeļams. Luk- sai pietrūka elpas un spēka, viņa gandrīz jau zaudēja samaņu. Viņa spieda rokas pie krūtīm, kas drudžaini cilājās smieklos kā negantā astmas lēkmē, un acis viņai iepletās šausmās.

— Cilvēki ir nežēlīgi pret neglītumu, lai tad neglītums ir' nežēlīgs pret skaistumu. Mana dvēsele ir melnāka par melnāko skorpiju un ļaunāka par ļaunāko kupraini, — kliedza Presto. Heda Luksa saprata: viņš nolēmis nonāvēt Hedu — «nosmīdināt» līdz nāvei. Viņas rokas drebēja, viņa grīļojās, zaudēdama samaņu.

Saņēmusi pēdējos spēkus, Heda pastiepa roku pēc zvaniņa, kas atradās uz galdiņa blakus dīvānam, un pazvanīja. Ienāca istabene un ieraudzīja, ka viņas kundze aizraudamās smejas sīkiem smiekliņiem, lūkodamās uz Presto. Arī istabene paskatījās uz Presto un pēkšņi piespieda rokas pie pakrūtes, it kā tur būtu iedūries kaut kas griezīgs un ugunīgs, un, aptupusies uz grīdas, sāka locīties nevaldāmos smieklos. Ak vai, arī viņa, tāpat kā viņas saimniece, bija Presto varā! Hedai Luksai neviens vairs nevarēja palīdzēt..,

III

Hofmanis sēdēja dziļā ādas atzveltnī un smēķēja pīpi, kad istabā ieskrēja Presto ar iekaisušām acīm pēc negulētās nakts, vēja appūstu seju un uzbudināts vairāk nekā parasti.

—   Es tevi gaidīju līdz pulksten trim naktī, — Hofmanis sacīja.

Hofmanis «aiz dienesta pienākumiem» dzīvoja kopā ar Tonio Presto viņa villā Sanfrancisko apkaimē, netālu no mistera Pitča un Ko apakšzemes kinopilsētiņas. Pazīstamais kinooperators Hofmanis bija Presto ēna. Viņš sekoja ikvienai kinoaktiera kustībai, ikvienam jaunam galvas pagriezienam, lai uztvertu filmā kustīgās sejas veiksmīgākos mimiskos momentus un oriģinālākās pozas. Tonio un Hofmanis bija lieli draugi.

—   Kur tu biji pazudis? — Hofmanis jautāja, izpūzdams dumu mutuļus.

—   Es nupat kā nāku no Hedas Luksas. Nogalēju viņu ar smiekliem.

—   Tā jau tava specialitāte.

—   Jā, jā… Ar šo lāstu esmu piemeklēts par tēvu grēkiem.

—   Kas par lāstu, Tonio? Tā ir brīnišķīga velte! Smiekli ir visvērtīgākā valūta. Tā tas ir bijis vienmēr.

—   Jā, bet kas rada šos smieklus? Cilvēkus var sasmīdināt ar asprātīgām domām, jautriem stāstiem. Bet es?… Es viņus smīdinu ar savu neglītumu.

—   Leonardo da Vinči sacījis, ka izcils neglītums tikpat reti sastopams kā izcils skaistums. Viņš vislielākajā rūpībā meklējis visur cilvēkus, kam piemitis izcils neglītums, un uzskicējis viņu sejas savā albumā. Bet tu… tu īstenībā nemaz neesi tik neglīts. Neparasto-komismu rada ne tik daudz tava āriene kā pretruna starp tavas dvēseles «augsto» uzskaņojumu un miesīgā ietvara no- žēlojamību un jokdara stūrainajiem žestiem. Tev ir lieliski ienākumi un kolosāli panākumi.

—   Pareizi, pareizi! Augsts dvēseles uzskaņojums . .. Ak Hofman, tur meklējama visa mana nelaime! Es esmu ar normālu dvēseli, bet ar kretīna ķermeni. Es esmu dziji nelaimīgs, Hofman. Nauda . .. slava … tas viss ir labi, kamēr cilvēks dzenas pec tām. Sievietes mīlestība… Es saņemu dienā simtiem vēstuļu no «pielūdzējām» visās pasaules malās. Bet vai tad mīlestība vada manas korespondentes? Viņas pievelk mana bagātība, mana slava. Tās ir vai nu sentimentālas vecmeitas, vai pērkami radījumi, kam slāpst pēc bagatības un kas alkst parādīt savu uzputību izdaudzinata cilvēka sievas lomā. Bet Heda Luksa… Šodien es viņu bildināju trīspadsmito reizi. Viņa atraidīja mani. Šoreiz pietiek. Pie velna duča jāpaliek. Es viņu nogalēju ar smiekliem… Pašas lielākās bēdas man ir tās, ka esmu pēc rakstura traģisks aktieris, kurš spiests būt par jokdari. Tu zini, Hofman, ka es ielieku savu traģisko lomu izpildē visu savu sirdi, bet pūlis smejas …

Presto piegāja pie spoguļa un padraudēja ar dūri savam attēlam.

—   O, nolādētais purns!

—   Tu esi lielisks, Tonio! — Hofmanis pasmīnēja. — Sis žests ir kaut kas jauns. Atļauj man aiziet pēc aparāta.

Presto atskatījās ar pārmetumu acīs.

—   Arī tu, Brut! . .. Paklau, Hofman, pagaidi, neej nekur. Esi kaut uz bridi vienīgi mans draugs, nevis kinooperators… Pasaki man, — kāpēc tāda netaisnība?- Vārdu un uzvārdu var pārmainīt, uzvalku un dzīves vietu tāpat, bet savu seju nekad … Tā turas pie tevis kā lāsts.

—   Vecāku nevīžība, — Hofmanis atbildēja. — Kad dzimsi nākamreiz, pieprasi, lai vecāki vispirms parāda tavu fotogrāfiju, un, ja tā neatgādina ķerubu, tad nedzimsti.

—   Nejokojies, Hofman! Man tas ir pārāk nopietns jautājums. No nelaimīga ķēma, no plikadīdas es esmu kļuvis par miljonāru, taču par visu savu bagātību es nevaru nopirkt pieci milimetri virsdegunes.

—   Kāpēc tad nevari? Aizbrauc uz Parīzi, tur tev izdarīs operāciju. lešļircinās parafīnu zem ādas un pārvērtīs tavu piles knābi brīnišķīgā bumbierī. Tagad taču pārstāda kauliņus un ādu. Stāsta, ka Parīzē daudz tādu darbnīcu. Uz izkārtnes rakstīts: «Pieņemu remontēt degunus. Romiešu un grieķu deguni par piecdesmit procentiem dārgāki».

Tonio pakratīja galvu.

—   Nē, tas neder … Es pazinu kādu meiteni. Bērnībā viņa bija pārcietusi kādu smagu slimību, laikam difteriju, un pēc tam viņai bija ieliekusies virsdegune. Nesen viņai izdarīja operāciju. Jāteic, ka operācija maz palīdzējusi. Deguns gandrīz tikpat neglits, kā bijis, turklāt āda uz virsdegunes ir kā bālgans plankums.

—   Var būt, ka strādājis slikts hirurgs. Pag, pag… labāk nemaz nevar būt! Nesen lasīju avīzē, ka Sakra- mento ieradies kāds brinumārsts, krievs — Corokins, Zorokins vai tamlīdzīgi. Viņš darot īstus brīnumus, iedarbojoties uz kaut kādu dziedzeri, vairogdziedzeri vai kādu citu, neatceros, tikai cilvēkam tad pārmainoties ne vien seja, bet viss ķermenis: augums palielinās, locekļi pagarinās. Tomēr var jau būt, ka tā ir tikai avīžu pile.

—   Kādā avīzē tu to lasīji? — Presto uzbudināts jautāja.

—   Nudien, neatceros. Bet, ja tā nav avīžu pile, tad Sakramento jebkuras avīzes redakcijā tev pateiks šā ārsta adresi.

—   Hofman, es braucu tūliņ! Sebastjan! Sebastjan!

Ienāca vecs kalpotājs, itālietis, kuru Presto visur vadāja līdzi.

—   Sebastjan, pasaki šoferim, lai sagatavo mašīnu.

—   Šoferis guļ, jūs viņu vakar pārmocījāt, — Sebas- tjans īgni atteica.

—   Tiesa gan, — lai guļ. No Sanfrancisko ik dienas iet tvaikoņi uz Sakrarnento. Sebastjan, saliec čemodānā veļu un uzvalkus, es braucu!

—   Netrako, rītdien uzņemšana!

—   Lai atliek. Pasaki, ka esmu saslimis.

—   Nezaudē prātu, Tonio! Ja ārsts patiesi pārvērtīs tavu ārieni, tu nebūsi spējīgs tēlot meistardziedoņa lomu filmā «Mīla un nāve». Pēc līguma tev tas jādara.

—   Pie velna ar līgumu!

—   Un tu maksāsi līgumsodu?

—   Pie velna ar līgumsodu! Saki, Hofman, — vai varu paļauties uz tevi kā uz draugu? — Hofmanis palocīja galvu. — Tad klausies. Es nezinu, cik ilgi ārsts mani paturēs pie sevis. Ja man Sakrarnento nekas neizdosies, es braukšu uz Parīzi. Katram gadījumam es noteicu vairāk laika, nekā var ievajadzēties: es būšu projām četrus mēnešus. Tu sen jau gribēji apmeklēt Sandviča salas. Brauc turp! Atpūties, izvēdinies un atved mājās lielisku dabasskatu filmu. Bez aparāta jau tu nevari dzīvot, tas katram zināms. Manu villu pieskatīs Sebastjans, uz viņu var pilnīgi paļauties. Sebastjan! Vai čemodāns kārtībā?

—   Pēdējo reizi saku tev: apdomājies! Tavs deguns — tā ir tava bagatiba!

—   Kur tu aizķēries, Sebastjan? Izsauc pa tālruni taksi!

IV

Šoreiz avīzes nebija melojušas: doktors Sorokins patiešām eksistēja un «darīja brīnumus». Presto bez sevišķām pūlēm uzmeklēja viņa dziedniecības iestādi. Tā atradās gleznainā ielejā netālu no Sakrarnento pi-lsētas. Skaists priežu parks aptvēra veselu pilsētiņu ar baltām ēkām. Visa šī pilsētiņa piederēja vietējam ārstam, pazīstamajam hirurgam Kruksam, kas bija ataicinājis Sorokinu, lai ieviestu jaunas ārstēšanas metodes.

Presto ļoti iepatikās dziedniecības iestāde un tanī nodibinātā kārtība. Sorokins nenoteica slimajiem stingru slimnīcas režīmu un ļāva tiem diezgan lielu brīvību. Daļēji to veicināja arī pati ārstēšanas metode. Slimie noteiktās stundās dzēra pulverus vai mikstūru, dažus apstaroja ar rentgena stariem, un visiem bija jāierodas uz pārbaudi ik pēc trim dienām. Tad viņus nosvēra, izmērīja augumu, locekļu garumu, fotografēja. Pārējā laikā viņi jutās samērā brīvi: pieaugušie dzīvoja savu parasto dzīvi, ēda iemīļotos ēdienus un rīkojās ar savu laiku pēc patikas. Viņiem tikai neļāva atstāt slimnīcas teritoriju bez ārsta atļaujas.

Presto ierādīja nelielu, atsevišķu kotedžu ar skaistu puķu dārzu. Ziedu un priežu smarža piepildīja istabas.

Pēc.lielās un krāšņās villas kotedža Presto šķita ļoti maza un pat trūcīgi iekārtota. Tas viņu tomēr nemaz neapbēdināja. Viņš taču dzirās sākt jaunu dzīvi, tāpēc arī visai apkārtnei vajadzēja būt jaunai un neparastai.

Pirmā Presto sastapšanās ar doktoru Sorokinu notika ārsta kabinetā pieņemšanas laikā. Doktors bija pārsteigts, ieraudzījis Presto kā savu pacientu, taču labi prata noslēpt savu izbrīnu un, galvenais, nesmējās, ar ko tūliņ iekaroja Tonio simpātijas.

—   Par ko jūs sūdzaties, mister Presto?

—   Par likteni, — Presto atbildēja.

Sorokins ar izpratnes pilnu seju klusēdams un līdzjūtīgi pamāja ar galvu un sacīja:

—   Mums, šolaiku cilvēkiem, «nepielūdzamais liktenis» ir tikai cēlonības likums. Tāpēc mēs vairs nelūdzamies likteni, bet saņemam to stingri aiz dziesmas. Jūs esat pēdējais slimnieks, pieņemšana beigusies. Iesim pastaigāt pa parku un parunāsimies tur, — viņš piebilda, ielūkojies pulkstenī.

Bija skaists vasaras vakars. Presto un Sorokins soļoja pa celiņu, kas bija nokaisīts ar dzeltenām smiltīm un veda uz tālāku parka nostūri.

—   Tātad jūs sūdzaties par likteni? — Sorokins atkārtoja.

—   Jā, — Presto dedzīgi atsaucās. — Kāpēc cilvēks var pārmainīt uzvārdu, dzīves vietu, profesiju, pavalstniecību, bet nevar pārmainīt savu seju? Tā ir nemainīga kā lāsts, kā Kaina zīme, ja nerēķinām gauso pārvēršanos gadu gaitā no bērnības līdz vecumam.

Doktors papurināja galvu.

—   Jums nav taisnība. Jums nepavisam nav taisnība! Ne tikai mūsu seja, bet arī visas mūsu ķermeņa formas nav nekas pastāvīgs, nemainīgs. Tās ir mainīgas un plūstošas kā straume. Mūsu miesa nepārtraukti deg, gaist, un izgaisušā vietā visu laiku veidojas kas jauns. Pēc mirkļa jūs vairs neesat tas, kas bijāt, un pēc dažiem gadiem jūsu miesā nebūs ne atoma no tiem, kas tagad to sastāda.

—   Un tomēr mans vakarējais «es» tikpat līdzīgs manam šodienas «es» kā viena ola otrai, — Presto nopūzdamies sacīja. Sorokins pasmaidīja. Taču šis smaids Presto neapvainoja, jo doktors smaidīja par viņa vārdiem, nevis žestiem.

—   Jā, pastāv ilūzija par formu nemainību. Taču šī ilūzija rodas tāpēc, ka ķermeņa formas tiek no jauna veidotas pēc tā paša parauga kā mūsu «izgaisusi» miesa, kas sadegusi un izzudusi vielu maiņā. Un tas notiek tikai tāpēc, ka iekšējās sekrēcijas orgāni ar saviem hormoniem virza celtniecību pēc reiz jau nosprausta plana.

—   Vai tad tas neliecina par formu pastāvību?

—   Nekādā gadījumā. No bronzas izlieta statuete nemainās, kamēr laika zobs to nesagrauž. Tai ir nemainīgas formas. Mūsu ķermeņa formas ir pavisam kas cits. Ja vien kāds no iekšējās sekrēcijas dziedzeriem sāks savā darbā kaut mazliet novirzīties no noteiktā plāna, kad jau mūsu ķermeņa formas sāks pārvērsties kā vasks uguns tuvumā. Mūsu plūstošās formas sāks gaist, un galu gala radīsies pilnīgi jaunas formas. Labāk paskatieties uz šiem slimniekiem.

Pa dārza celiņu viņiem pretim nāca milzīga auguma cilvēks. Viņa ķermeņa proporcijas bija nepareizas. Viņam bija pārāk garas kājas un rokas, turpretim īss augums un maza galva. Par spīti raženajam augumam, milzim bija gluži bērnišķīga seja, un, doktoram tuvojoties, viņš sāka kārtot apģērbu kā zēns, kurš baidās saņemt' pieaugušā piezīmi.

Milzis palocījās ārstam un pagāja garām.

—   Vai redzējāt, kāds milzis! Normālais eiropieša augums svārstās no simt sešdesmit diviem centimetriem (tādi ir jūsu tautasbrāļi itālieši) līdz simt septiņdesmit septiņiem — tādi ir norvēģi. Sis jauneklis ir divi simti trīsdesmit centimetru garš. Viņam ir tikai astoņpadsmit gadu. Līdz desmitajam dzīvības gadam viņš audzis kā visi normāli bērni, bet tad sācis neapturami stiepties garumā. Kāpēc? Tāpēc, ka viņam sākusi pārāk strauji attīstīties smadzeņu piedēkļa — hipofīzes priekšējā daļa jeb, kā mēs, ārsti, sakām, tās ir hipofīzes priekšējās daivas hiperfunkcijas sekas. Un tur irpundurīte — paskatieties uz labo pusi. Viņai trīsdesmit septiņi gadi, bet viņas augums ir tikai deviņdesmit septiņi centimetri. Augšana apstājusies tāpēc, ka viņai ir pavājināta tās pašas hipofīzes priekšējās daivas funkcija.

—   Bet visas šīs pārmaiņas taču notikušas bērnībā.

—   Jā gan, bet tās var notikt arī brieduma gados. Aiziesim līdz tai mājiņai pakalnē. Varbūt mums izdosies ieraudzit mis Vēdi.

Uz mājiņas verandas sēdēja sieviete, atlaidusies lielā atzveltnes krēslā. Nepaceldama galvu, viņa pameta skatienu uz garāmgājējiem, uzsmaidīja ārstam un sveicināja viņu.

—   Labvakar, mis Vēde! — Sorokins laipni atņēma sveicienu.

Presto paskatījās uz sievieti un nodrebēja. Tas bija briesmonis ar pagarinātu seju, krasi izvirzītu zodu un pakausi, nenormāli resnu degunu un lūpām, ar ķēmīgi milzīgām rokām un kājām.

—   Baismīga kā himēra Notrdamas katedrāles tornī, — Presto sacīja, kad viņi bija pagājuši garām slimniecei.

—   Jā, neglīta, — ārsts piekrita. — Bet vai jūs varat noticēt, ka šī sieviete vēl nesen staroja dailē, ka vēl pirms gada viņai Čikāgā piešķīra balvu par skaistumu? Un viņa- patiešām izskatījās burvīga. Man ir viņas fotogrāfija, es jums to parādīšu.

—   Bet kas tad viņu tā izķēmojis?

—    Bez kādiem redzamiem iemesliem viņai sāka kroplīgi izplesties sejas, galvenokārt, zoda kauli, roku un kāju pirkstgali, kā arī ribas un skriemeļu akotainie izaugumi. Slimiba sākās ar vispārīgu vārgumu. Akro- megālija — tā saucas šī slimība, un tā ir atkarīga no hipofīzes priekšējās daivas slimīgas palielināšanās. Ja tas būtu noticis bērnibā, viņa būtu kļuvusi par milzi, bet divdesmit gadu vecumā radās šāds ķēmīgums. Tomēr mākslīgi es varētu kuru katru cilvēku pārvērst par milzi!

—   Vai nav nekādu cerību?

—   Kā tad ne! Līdzko mums izdosies smadzeņu piedēkli atdabūt normālā stāvoklī, tā viņas ķermeņa formas izmainīsies pašas no sevis.

—   Vai jūs gribat sacīt, ka' viņas kauli atkal kļūs īsāki un viņa atgūs agrāko izskatu?

Sorokins piekrītoši pamāja.

—   Vai ne, tas viss šķiet īsti brīnumi? Un jūs vēl runājat par cilvēka miesas formu nemainību. Nav nekā nemainīga. Viss plūst, viss mainās!

V

Pirmajā vakarā, kad Presto palika viens savā namiņā, viņš ilgi nevarēja iemigt. Viss redzētais bija viņu pārāk stipri iespaidojis. Apburošā sieviete, ko ļaunīī kaite pārvērtusi par baismīgu raganu, punduri, milži un doktors Sorokins šo ķēmu un briesmoņu barā kā burvis, kurš grasās «atburt» visus šos ērmus un pārvērst par normāliem, veseliem cilvēkiem!

Presto iegrima snaudā, un tad viņam šķita, ka drausmīgā sieviete ar milzīgo zodu pieceļas no sēdekļa, nāk pie Tonio un, izstiepusi kroplīgi rņilzigās rokas, runa:

—    Es tevi mīlu, Tonio! Līgavainis mani pameta, bet tu man esi vairāk pa prātam nekā viņš. Mēs abi esam ķēmi. Mēs esam viens otra vērti. Mūsu bērni būs tādi ērmi, kādi vēl pasaulē nav redzēti. Viņi būs tik smieklīgi, ka visi nobeigsies aiz smiekliem. Un tad zemi mantos mūsu pēcnācēji. Par viņiem neviens vairs nesmiesies, jo visi būs tikpat baismīgi kropļi. Tad kroplību atzīs par skaistumu un pašu ķēmīgāko pasludinas par pašu skaistāko …

Tonio pamodās ar saltiem sviedriem uz pieres.

«Cik riebīgs sapnis!» viņš nodomāja. Un pēkšņi strauji atsēdās uz gultas malas un saķēra galvu. Kāda doma pārsteidza viņu.

—   Es bēgu sapnī no drausmīgās mis Vēdes. Bet vai es pats neizskatos tikpat drausmīgs? Jā, Hedai Luksai bija taisnība, tūkstošķārt taisnība, kad viņa mani atraidīja! Cik netaisns un nežēlīgs es biju pret viņu pēdējo reizi! Un ja nu Heda patiešām nomirusi aiz smiekliem? Es viņu pametu nesamaņā. Varbūt viņai ir vāja sirds?

Tonio izlēca no gultas un sāka staigāt pa istabu.

—   Vajadzēs telegrafēt Hofmanim, apjautāties. Ak nē, viņš droši vien ir jau aizceļojis ^ Ja es patiešām esmu Hedu nosmīdinājis līdz nāvei, tad mani arestēs, varbūt vēl apvainos slepkavībā un sodīs ar nāvi… Un es nomiršu tāds pats kroplis. Nē, nē! Ja Heda mirusi, tad neko vairs nevar līdzēt. Izņemot Hofmani, neviens nezina, uz kurieni esmu aizbraucis. Vispirms jāatbrīvojas no kroplības. Bet nervi gan man nekur neder! Jāsavaldās …

Tonio atgulās gan, bet līdz pat rītam nevarēja iemigt. «Neglītums ir visļaunākā'kaite!» viņš murgos atkārtoja. Tikai kad pirmie saules stari apzeltīja priežu galotnes, Tonio pārņēma snauda, un miegā viņš atkārtoja dzirdētos gudros nosaukumus, kas skanēja kā bu- ramvārdi: «Hipofīze. Hormons. Akromegālija. Hiper- funkcija …»

—   Nē, tā var prātu zaudēt, — viņš noteica, pamodies ap pulksten vienpadsmitiem. — Man jāzina pilnīgi skaidri, kas ir visi šie hormoni un hipofīzes; man jāzina visa šī mehānika, tad migla izklīdīs un galvā būs kārtība.

Nomazgājies Presto piegāja pie liela spoguļa vannas istaba un vērīgi aplūkoja pats sevi. O, ne par velti viņš bija kinoaktieris! Viņš pazina katru milimetru šai nejaukajā un smieklīgajā sejā.

—   Tu ērms ar pīles degunu un nolēkušajām ausīm, — Presto uzrunāja savu attēlu spogulī. — Drīz tev būs gals klāt. Tu sadegsi, izgaisīsi, izzudisi, un tavā vietā radīsies… es gan gribētu redzēt, kāds es izskatīšos pēc izārstēšanās! — viņš noteica jau citādā balsī. Atri apģērbies, viņš devās pie doktora Sorokina, bet pēdējais pieņēma slimniekus, un Presto izgāja paklaiņot pa parku.

Gada tirgus balagāna īpašniekam acis iedegtos, redzot visus šos ķēmus. No tiem varētu sastādīt vairākas milžu un punduru trupas. Presto sastapa mucām līdzīgus cilvēkus, kas ar mokām cilāja kājas kā resnus blu-< ķus, šķeistām līdzīgus skeletus, vīriešus ar sieviešu krūtīm, sievietes ar bārdām… Tie visi bija cilvēka organisma dzīlēs paslēpušos nezināmu spēku rotaļas upuri. Tie bija brāķis, dabas lielās ražošanas atkritumi.

Nāk kāds ērms ar lielu galvu un mazām kājelēm. Tas ir kretīns. Viņš "v^'^gi aplūko Presto un pēkšņi sāk smiet idiota smieklus.

—   Džim, Džim! Nāc ātrāk, paskaties uz šo brīnumu! Tonio Presto nonācis no ekrāna un pagodinājis mūs ar savu ierašanos. Nāc, nāc, paskaties bezmaksas kinematogrāfu! — viņš uzsauca otram slimniekam.

Visi pazina Presto, kas vien bija redzējuši viņu uz ekrāna. Un kurš tad neiet uz kino? Kretīni un neattīstīti milži sekoja Presto, alkdami redzēt «dzīvu» kinovaroni. Tas nokaitināja Presto. Viņš krasi apsviedās un devās atpakaj uz savu namiņu, kuru neatstāja līdz pat vakaram. Tikai tumsai iestājoties, kad vairums slimo bija aizgājuši uz savām telpām, Presto devās pie doktora.

Viņš satika Sorokinu pusceļā.

—   Es gāju pie jums, — doktors sacīja. — Iesim pastaigāties. Pirms gulēt iešanas tas ir ieteicami. Kā jūs gulējāt pagājušo nakti? ,

—   Slikti. Manuprāt, tur vainīgas jūsu hipofīzes.- Es gribu zināt, kas tās ir par zvēriem, citādi man liksies, ka esmu ļaunu dēmonu apstāts, kā tas varēja šķisties manam tālajam sencim.

—   Nu, labi, iepazīsimies ar «dēmoniem». Vieni un tie paši «dēmoni» var būt gan labi, gan Jauni.

—   Ja var, doktor, iesim pa šo celiņu! — Un Presto norādija uz nomaļu celiņu, pa kuru gandrīz neviens nestaigāja.

Sorokins piekrītoši pamāja ar galvu.

— Kad mēs stāsimies pie ārstēšanas, jūs neviens vairš nepazīs un jums nevajadzēs staigāt pa nomaļus celiņiem, — Sorokins sacija. — Nu, tad klausieties. Jūs, protams, zināt, ka cilvēka ķermenis sastāv no daudziem miljardiem dzīvu šūniņu, tas ir, no vissīkākajām dzīvas vielas piciņām. Šīs mazās, dzīvās būtnes, kas sastāda mūsu ķermeni, ir it kā sadalījušās atsevišķās ražošanas nozarēs, turklāt visas dzīvo un darbojas apbrīnojamā sadraudzībā un pilnīgā saskaņā cita ar citu. Jo vairāk pētām ķermeņa dzīvi, jo vairāk jābrīnās par šo atsevišķo daļu harmoniju, par šo kārtību un vienprātību, kas valda starp visām šūniņām un organisma daļām. Kas nodibinājis šo kārtību? Tas ir jautājums, kas sen jau interesējis zinātniekus. Deviņpadsmitajā gadsimtā zinātnieki domāja, ka visas organisma šūniņas un daļas saista un apvieno nervu sistēma un smadzenes ir, tā sakot, neierobežots monarhs, kam akli pakļaujas visi apakšnieki, proti, šūniņas. Tomēr divdesmitajā gadsimtā monarhiem vispār nelaimējās. Nolidoja no sava troņa arī smadzenes, šīs «galvas valdnieces». Smadzenēm piešķirta pieticīgāka, kaut ari visai svarīga loma. Smadzenes ir centrs, kas pārraida kairinājumu no viena ķermeņa punkta uz otru. Sāda pārraide saucas par «refleksu». Šī smadzeņu darbība ir tikpat svarīga kā, teiksim, kādas centrālās telefona stacijas darbība. Virs numura iedegas spuldzīte, un telefoniste savieno vienu numuru ar otru. Taču būtu nepareizi domāt, ka telefoniste ir neierobežots monarhs, kas pēc savas gribas liek vienam abonentam runāt ar otru. Viņa ir tikai vidutājs, un tāds pats vidutājs ir nervu sistēma un smadzenes. Vismaz tagad zinātnieki nākuši pie pārliecības, ka ar refleksiem nebūt vēl nav izsmeltas organisma dzīvības izpausmes, ka nervu sistēma nav galvenā sistēma un smadzenes nav visa ķermeņa centrs. Kā izrādās, mūsu ķermeņa «valsts iekārta» nav monarhija, bet, ja tā varētu izteikties, «strādnieku pašvaldība». Strādnieki — šūniņas — izstrādā īpašas ķīmiskas vielas, kas saucas par hormoniem. Sīs vielas ir aķtīvie darbinieki. Viņu nozīme kārtības un harmonijas nodibināšanā daudz lielāka par smadzeņu nozīmi. Gandrīz visas cilvēka ķermeņa daļas izstrādā hormonus jeb, kā mēs tos dažreiz dēvējam, «ķīmiskos sūtņus».

—   Strādnieku deputātus, vai? — ironiski ievaicājās Presto.

—   Jā, strādnieku deputātus, — Sorokins nopietni atbildēja. — Un, ja vēlaties turpināt šo analoģiju, tad hormonu savstarpējā apmaiņa asinīs sastāda šūniņas balsi, un šo balsu kopsumma veido īpatnēju «strādnieku deputātu padomi», kura piešķir harmoniju visam organismam. Tas ir interesanti, kaut arī atgādina aģitāciju ar faktu palīdzību. Miljardiem šūniņu nodibinājušas sev visideālāko sabiedrisko kārtību. Taču neaizrausimies ar analoģijām. Tātad gandrīz visas ķermeņa da|as izstrādā hormonus, taču dažas vietas izdala šos hormonus sevišķi bagātīgi. Tās sauc par iekšējās sekrēcijas orgāniem. Tādā kārtā bezgalīgi sarežģito organismu nepārvalda kāds viszinošs centrs, bet tas pārvaldās pats, un iekšējās sekrēcijas orgāniem ir šai pašvaldībā visai redzama loma. So iekšējās sekrēcijas orgānu jeb dziedzeru ir diezgan daudz: vairogdziedzeris, epiteliālie ķer- menīši, kākšļa dziedzeris, hipofīze un citi. Pie reizes par kākšļa dziedzeri. Kur jūs esat dzimis?

—   Šveices kalnos, itāliešu kantonā.

—   Es'jau tā domāju. Jūsu apvidū droši vien ir kaut kas indīgs ūdenī, un šī inde postoši iedarbojas uz vairogdziedzeri. Tāpēc arī šai apvidū ir daudz kretīnu un kākšļa slimnieku. Kākslis ir vājināta vairogdziedzera nenormāla attīstība. Organisms it kā vēlas aizstāt kvalitāti ar kvantitāti. Jūsu «slimība» man bija skaidra ar pirmo acu uzmetienu. Jūs esat kretīns, tikai 'ar nelielu atkāpšanos no normas. Parasti kretīniem mēdz būt palēninātas kustības un tāpat visi garīgās dzīves procesi. Kretīni ir tūļīgi, rāmi, domā gausi. Viņi atgādina labsirdīgus dzīvniekus. Tiesa, arī starp viņiem sastopami cilvēki ar možu prātu, taču jums nav tikai možs prāts vien. Jums ir paaugstināts nervu jūtīgums. Vai jums kādreiz uznāk pastiprinātas sirds darbības lēkmes?

—   Jā, — Presto apstiprināja.

Sorokins pamāja.

—   Jūs esat jūtīgs, nervozs, viegli ietekmējams, viegli uzbudināms. Jūsu organismā it kā strādā divi pretēji spēki. Iespējams, ka jums nenormāli darbojas tiklab vairogdziedzeris, kā hipofīze. Es tīšuprāt vairākas dienas atliku medicīnisko pārbaudi, lai iepazītos tuvāk ar jūsu temperamentu, raksturu un garīgo satvaru. Ar jums būs daudz darba. Jūs gribat normālu augumu, normālas proporcijas un tādu seju, kādai vajadzēja būt, ja kretīnisms nebūtu uzspiedis tai savu zīmogu, vai ne?

—   Nu, protams, — Presto atbildēja.

—   Jūs nekad neesat redzējis savu «īsto» seju. Pacentīsimies noskaidrot to. Es daru to, ko citi ārsti vēl nedara. Mani sauc par brīnumdari, par burvi. Tāpat saukāja arī slaveno selekcionistu Berbanku, bet es nedaru neko vairāk par viņu. Viņš darija «brīnumus», pārveidojot aug]u un dārzeņu formas un visu «konstitūciju», es strādāju pie cilvēka ķermeņa pārveidošanas. Ieiesim manā kabinetā, es jums parādīšu dažas savas trofejas. Es esmu aizteidzies priekšā saviem kolēģiem, — Sorokins turpināja, pagriezdamies uz mājas pusi. — Man izdevās radīt brīnišķīgu preparātu no hipofīzes hormona; šim hormonam es piešķiru izcilu nozīmi kā mūsu ķermeņa «celtniekam». Ar šā preparāta palīdzību man izdodas izmainit pieaugušu cilvēku formas un augumu visai īsā laika sprīdī.

—   Paskatieties, — Sorokins sacīja, kad viņi iegāja kabinetā. — Tā strādā hipofīze, kas darījusi visus šos brīnumus…

Doktors parādīja Presto fotogrāfiju albumu. Kreisajā pusē bija novietoti šausmīgi ķēmi, labajā — pilnīgi normāli cilvēki, starp tiem daudzi pat visai skaisti. Personām kreisajā un labajā pusē nebija ne vismazākās līdzības.

—   Pirms un pēc ārstēšanas, — Sorokins ar lepnumu norādija uz fotogrāfijām albuma kreisajā un labajā lappusē. Un viņam bija tiesības lepoties. Šķita, ka viņš spējīgs veidot cilvēku augumus un sejas pēc vēlēšanās kā no māla.

—   Tās ir manas Eiropas trofejas, — viņš piebilda. — Ceru, ka arī'šeit, Amerikā, gūšu tādas pašas sekmes. Diemžēl, Amerikas medicīnas oficiālie pārstāvji, kā dzirdēju no Kruksa, neizturas diezin cik labvēlīgi pret maniem mēģinājumiem. Garīdznieku aprindās pat dzirdama kurnēšana. Tomēr pagaidām neviens mani netraucē. Paskatieties! — Sorokins norādīja uz skapi ar stikla durvīm. Plauktos stāvēja aptiekas lielās, baltās porcelāna burkas ar numuriem uzrakstu vietā. — Viduslaiku burvis būtu daudz maksājis par tām. Tanīs ir pulveri . .. Nr. 1 veicina augšanu, Nr. 2 pavājina …

—   Vai tiešām jūs varat pamazināt vai palielināt jau pieauguša cilvēka augumu?

—   Jā, es varu izdarīt pat tādu «brīnumu». Tālāk — Nr. 3 radikāli izārstē no aptaukošanās, Nr. 4 kalsnējus cilvēkus pārvērš par pilnīgiem. Vārdu sakot, ja es būtu dzīvojis pirms piecsimt gadiem, tad es varētu «noburt» un «atburt» cilvēkus un saņemt par to milzu summas.

—   Un nobeigt savu mūžu uz sārta?

Sorokins pasmaidīja.

—   Iespējams. Tagad mani dzīvu nesadedzinās, kaut arī apsvilināt var visai jūtami. Cilvēku konservatīvisms pārdzīvo gadsimtus . ..

Doktora pavēle «izģērbties» nepagāja Presto secen. Sorokins rūpīgi jo rūpīgi izpētīja katru viņa ķermeņa kvadrātcentimetru, mērīja viņu, svēra un beidzot nofotografēja Tonio visā augumā un seju profilā un no priekšas.

—   Jāatzīmē visa jūsu pārvērtību secība, — Sorokins paskaidroja. — Kādu slimnieku es uzņēmu ik dienas vienā un tai pašā pozā ar kinoaparātu. Iznāca brīnumaina filma: skatītāja acu priekšā kropli? pārvērtās par skaistuli. Taču tādi uzņēmumi atņem pārāk daudz laika.

Otrā dienā Presto iedzēra pirmo tableti, kurai vajadzēja sākt neredzamo darbu viņa organismā, lai pārveidotu viņa ķermeni.

Todien Presto ilgi nostāvēja pie spoguļa, it kā atvadīdamies pats no sevis.

VI

Diena sekoja dienai, tablete tabletei; ik rītu un vakaru Presto vērīgi lūkojās spogulī, faču nekādas pārmaiņas nesaskatīja. Joprojām redzams tas pats pīles deguns, tās pašas nokārušās ausis, tas pats uz apakšu sašaurinātais galvaskauss. Presto zaudēja pacietību un sāka jau šaubīties par doktora Sorokina «maģiju».

Lai nekļūtu par smieklu objektu, viņš jau sen bija atteicies no pastaigām parkā un izgāja ieelpot svaigu gaisu tikai nakti. Laiks ritēja vienmuļi un diezgan garlaicīgi. Presto izrakstīja Sanfrancisko avīzes, vēlēdamies uzzināt, kas notiek pilsētā.

Avīzes ziņoja, ka mis Heda Luksa smagi saslimusi. Viņai uznākusi dīvaina lēkme, kas gandrīz beigusies ar nāvi. Istabenes izsauktais ārsts atradis Luksu bez samaņas, ar zilu seju un nosmakšanas pazīmēm. Pulss bijis tikko jūtams. Ārstam tikai ar lielām pūlēm izdevies Luksu atdzīvināt. Hedas Luksas istabene arī jutusies slikti, kaut gan atžilbusi no nesaprotamās lēkmes ātrāk par savu kundzi un spējusi pa telefonu izaicināt ārstu. Ārsts nav atklājis neko, kas norādītu uz tvanu vai citu gāzi, kura būtu varējusi radīt nosmakšanu. Par iemesliem, kas izsaukuši šo savādo lēkmi, ne Heda, ne viņas istabene neko nav sacījušas.

Tikai kad bija pagājušas vairākas dienas pēc šā gadījuma, kādas mazas avīzes reportierim bija izdevies savākt šādas tādas ziņas, kas mazliet apgaismoja notikušo. Pēc reportiera vārdiem, mis Luksas istabene pastāstījusi pazīstamam šoferim, ka viņas kundze gandrīz esot nomirusi aiz smiekliem, jo Presto esot bijis tik pārdrošs, ka bildinājis Luksu.

— Presto bija tik smieklīgs, ka es pati tik tikko nenomiru aiz smiekliem, — istabene izteikusies.

Pārējās avīzes nepārdrukāja šo ziņojumu, uzskatīdamas to par pārāk neticamu. Presto varēja bildināt Luksu un tikt noraidīts, taču mirt aiz smiekliem — tas ir kaut kas nedzirdēts!

Vēl pēc kādas dienas tai pašā avīželē bija iespiests rakstiņš par to, ka Tonio Presto esot noteikti kāds sakars ar mis Luksas dīvaino lēkmi. Vairāki liecinieki apgalvojuši, ka redzējuši torīt Presto iznākam no Luksas villas. Drīz pēc Presto aiziešanas ieradusies ātrās palīdzības kariete. Iespējams, ka Presto, sarūgtināts par noraidījumu, mēģinājis noindēt Luksu. Sā vai tā, bet mis Luksa ne par ko nesūdzējās, un izmeklēšanas orgāniem nebija nekāda iegansta stāties pie darba. Aizdomas, kas krita uz Tonio Presto, pastiprinājās vēl tāpēc, ka viņš bija negaidot nozudis, laikam bīdamies no atbildības par savu rīcību. Pēc kinooperatora Hofmaņa vārdiem, Presto esot aizbraucis uz Eiropu ārstēties. Pats Hofmanis gandrīz vienlaicīgi ar Presto aizbraucis uz Tahiti salām.

Vēl pēc kādas dienas tā pati mazā tenku lapele pavēstīja pasaulei, ka Presto «noziedzīgā» un «zaimojošā» rīcība esot pierādīta. Tonio Presto patiešām bijis tik nekaunīgs, ka apvainojis Luksu ar savu bildinājumu. 5o vēsti uztvēra arī citas avīzes, un Hedas Luksas pielūdzējas un pielūdzēji sūtīja uz redakciju tūkstošiem vēstuļu, paužot sašutumu par Presto rīcību un izsakot nožēlu un līdzjūtību «apvainotajai un nozaimotajai» Hedai Luksai.

Ak, ja tagad Presto būtu nokļuvis pūļa rokās! Tas būtu saplosījis gabalos savu neseno mīluli. Cik tomēr labi, ka Presto drīz atbrīvosies no savas šausmīgās maskas!

Presto piegāja pie spoguļa un vēlreiz vērīgi aplūkoja savu seju. Ne mazāko pārmaiņu.

«Luksa tomēr negribēja izpaust manu noslēpumu,» Presto nodomāja. «Droši vien istabene izpļāpājusies. Luksa! Kā viņa saņems mani, kad ieradīšos pie viņas citā izskatā?!»

Presto pēkšņi pārņēma tāda nepacietība, ka viņš aizsteidzās pie doktora Sorokina, kaut arī dārzā atradās daudzi slimnieki un viņam pakaļ uzsitās smieklu šaltis kā putojošas svītras, kas iezīmē strauji ejoša tvaikoņa pēdas.

—   Klausieties, doktor! Es vairs ilgāk nevaru izturēt! Jūsu zāles mani nemaz neietekmē, — viņš uzrunāja ārstu.

—   Neuztraucieties, — Sorokins mierīgi atbildēja. — Manas zāles iedarbosies, taču tas nenotiek tik ātri kā filmās. Zāles iedarbojas uz hipofīzi un vairogdziedzeri. Tiem jāizstrādā vajadzīgais hormonu daudzums. Hormoni iedarbojas uz šūniņām. Redziet, cik te daudz pārraižu! Turklāt nepiemirstiet, ka jums nav desmit gadu un jūsu kauli tik viegli nepadodas kā bērna kauli. Kad dziedzeri, ja tā var izteikties, uzkrās spēkus, tad izmaiņu procesi noritēs daudz ātrāk.

Presto atskatījās un ieraudzīja skaistu jaunu dāmu jeb meiteni sēžam atzveltnes krēslā. Tikai tagad viņš attapās, ka ieskrējis ārsta kabinetā pieņemšanas laikā bez brīdinājuma.

—   Piedodiet, — viņš apmulsis pavērsās pret dāmu. Paciente pasmaidīja un atteica:

—   Mēs jau visu esam pārrunājuši ar doktoru. — Un, pamājusi ar galvu, viņa vieglā gaitā izgāja no kabineta.

—   Jauna slimniece? — Presto apvaicājās.

—   Gluži otrādi, veca! — Sorokins pasmaidīja.

—   Es gan tādu neesmu manījis starp slimniekiem.

—   Jā, tādu jūs neesat manījis, kaut arī redzējāt viņu. Tā pati meitene, kura sēdēja atzveltnī uz savas verandas, — atceraties?

—   Briesmīgā himēra no Notrdamas katedrāles torņa?

—   Tā pati.

Presto metās pie ārsta un sāka spiest viņam rokas.

—   Piedodiet, doktor, ka iedrošinājos apšaubīt jūsu visspēcību!

—   Līdz visspēcībai tālu, taču šo to mūslaiku medicīna jau var izdarīt Ejiet un pacietīgi gaidiet.

Pēc šās sarunas pagāja veselas desmit dienas, tikpat vienmuļas kā visas iepriekšējās. Bet vienpadsmitajā' dienā sākās «iemiesošanās jaunā veidā», kā Presto izsacījās, pabeidzis no rīta savas sejas apskati.

Spogulis nevarēja vilt: iegrimusī virsdegune bija mazliet pacēlusies. Presto nomierinājās un tūliņ kļuva jautrāks. Nu vairs nevarēja būt nekādu šaubu: doktora Sorokina tabletes bija pamodinājušas Presto organismi «apakšzemes spēkus», nu organismā sākās «kroku kalnu» veidošanās un citas «ģeoloģiskas» pārvērtības.

Katra diena sniedza kaut ko jaunu. Virsdegune izlīdzinājās ļoti ātri. Platā deguna gaļīgais gals it kā «sa- žuva», ievilkās uz iekšu, vārdu sakot, samazinājās. Sarāvās un pamazinājas ari ausis. Galvaskauss kļuva proporcionālāks. Un brīnumi — Presto sāka augt! Pirksti, rokas un kājas kļuva garākas; to varēja manīt no biksēm un piedurknēm, kas kļuva aizvien īsākas.

Iekšējie spēki strādāja aizvien enerģiskāk. Salauzuši sastingušās formas, tie sāka pārveidot organismu neticami straujos tempos. Tonio drīz pazaudēja skaitu visiem jaunajiem ieguvumiem un pārvērtībām. Un, kad pirmā «metamorfožu» mēneša beigās viņš salidzinaja savu agrāko fotogrāfiju ar tagadējo seju, tad sākuma nopriecājās, bet tūliņ pat nobijās: spogulis rādīja jaunu, svešu seju. Tas vairs nebija Antonio Presto, kādu viņš to atcerējās kopš bērnības. Tonio Presto bija pazaudējis savu seju! Tas bija baismīgi. Likās, ka Tonio Presto apziņa būtu pārvietojusies nepazīstama cilvēka ķermenī. Presto mēģināja kustināt rokas — tās bija jaunas, diezgan līganas, pat graciozas kustības, taču svešas. Fiziskās izjūtas bija jaunas un savādas. Likās, ka visas Presto ķermeņa «locīklas» būtu ieeļļojuši un ielikuši labus lodīšgultņus. Katrs žests raisījās apbrīnojami viegli. Locekļi bija kļuvuši lokani un kustīgi, stūrainums pazudis. Presto gaita, kas atgādināja sikspārņa kustibas, tagad bija viegla un līgana. Tas viss būtu ļoti patīkami, ja tikai nebūtu tik neparasts — neparasts līdz baigumam.

Tonio stundām ilgi neatkāpās no spoguļa. Viņš pētīja savu atjaunoto ķermeni. Viņš tīksminājās ap to un apbrīnoja zinātnes spējas. Jā, tagad viņš ticēja, ka cilvēka ķermenis nav uz mūžiem izlieta forma, bet ka šīs formas mainīgas un plūstošas kā ūdens. Vajag tikai prast pamodināt «apakšzemes spēkus», dzīvas miesas veidotājus — hormonus.

«Hormoni», «hipofīze», «vairogdziedzeris» — nu šie vārdi Presto vairs nelikās nesaprotami buramvārdu fragmenti.

—  Un tomēr tas ir ļoti dīvaini, — viņš sacīja, lūkodamies spogulī. No turienes viņā vērās elegants jauns vīrietis ar skaistu, smalki veidotu degunu, diezgan gara auguma, ļoti slaids, kalsnējs.

Un šis jaunais augums bija tērpts jaunā uzvalkā, jo visi Presto vecie uzvalki bija pārāk īsi un šauri. Presto pameta acis uz agrāko uzvalku, kas bija nolikts uz krēsla, — uz maziem, rūtainiem svārciņiem, īsām zēna bikšelēm. Pēkšņi viņam likās šis uzvalks nožēlojams un aizkustinošs. Šķita, tas palicis piemiņai no miruša pusaudža — dēla vai brāļa.-

—  Tonio Presto ir miris. Viņa vairs nav, — Presto klusu noteica. Negaidot viņam kļuva žēl šī kroplīša, kura miesās bija nodzīvojis pāri par diviem gadu desmitiem, iepazinies ar trūkumu, ar dzīvi uz ielas, aizvadījis skarbu bērnību.

Tonio atcerējās, kā zēna gados, meklēdams maizes kumosu, bija pametis dzimtos* kalnus un devies uz Neapoli. Tur kopā ar kādiem pašiem puskailiem puikām viņš vāca mēslus un atkritumus uz ielas tieši ar rokām, kas bija notrieptas melnas līdz elkoņiem, krāva visu ratiņos, kuros bija iejūgts ēzelītis, veda uz izgāztuvi un saņēma par to grašus. Izgāztuvē, izsviedis atkritumus, viņš rakņājās pa tiem, meklēdams kādu apelsīna mizu vai iebojājušos zivs galvu. Viņš gulēja Neapoles līča krastā — vienā no skaistākajiem līčiem pasaulē, ja raugās iztālēm… Krastmala bija piegružota ar visādiem atkritumiem: pūstošām zivīm, gliemežnīcām, tukšām pudelēm; no tuvīnajām būdām plūda šurp neciešami skāņā ģērētu ādu, sīpolu un ķiploku smaka . .. Taču te bija silti un zēns jutās kā mājās …

Tad brauciens' ar klejojošu cirku uz Vāciju, negaidīti panākumi gada tirgos, nejauša piedalīšanās filmas uzņemšanā, vēl negaidītāki panākumi — un brīnumains likteņa pavērsiens… Un nu tam visam svītra pāri…

Presto centās atcerēties visu savu dzīvi. Viņam gribējās pārbaudīt, vai jaunais Presto zina visu to, ko pārdzīvojis vecais, vai fiziskā «iemiesošanās jaunā veidā» nav izjaukusi apziņas vienotību. Nē, atmiņa strādā normāli. Jaunais Presto ir ieguvis visu vecā Presto garīgo mantojumu. Un tomēr Presto psihikā bija notikušas diezgan lielas pārmaiņas. Jaunais Presto ir mierīgāks, nosvērtāks. Viņš prot labāk savaldīties, neiekaist, nesvaidās. Arī tas ir ļoti drausmīgi. Šķiet, ka Presto būtnē būtu palicis tikai smalciņš pavedieniņš, kas saista viņa bijušo «es» ar tagadējo, — apziņas vienotības pavediens. Ja pārtrūktu šis pavediens, tad vecais Presto būtu nomiris uz visiem laikiem un jaunais būtu «ieradies» pasaulē divdesmit triju gadu vecumā.

Bet ja nu patiešām šis pavediens pārtrūkst? Tonio aizmirsīs visu, kas bijis pirms ārstēšanās. Kas tad viņš būs? Tonio paberzēja pieri, piegāja pie spoguļa un atkal palūkojās uz sevi.

— Jā, Tonio Presto ir pazaudējis savu seju!

VII

«Iemiesošanās jaunā veidā» bija notikusi. Neglītā ķēma vietā spogulis rādija jaunu, slaidu, mazliet kalsnēju cilvēku. Doktors Sorokins apskatīja savu roku darbu kā skulptors, kas apmierināts ar savu veikumu.

—    Kārtībā! — viņš noteica. — Vēlu jums panākumus dzivē! Jūsu ķermeņa pārkārtošanas iekšējie procesi beigušies, taču tomēr vēl pāris nedēju vērigi uzmaniet savu ārieni. Ja pamanīsiet sejā kaut mazākās pārmaiņas, nekavējoties brauciet šurp pie manis.

Sajūsminātais Presto spieda doktoram roku un atvadoties pat saskūpstījās ar viņu. Tonio devīgi norēķinājās ar Sorokinu, atstādams tam gandrīz visu naudu, ko bija paņēmis līdzi, — vairākus desmitus tūkstošu dolāru. Presto palika tikai sīkumi, bet ar to pietika, lai nokļūtu mājās. Tonio aizsūtīja Sebastjanam telegramu, ka ieradīsies rīt no rīta, un lika sakārtot kabinetu un guļamistabu.

Noteiktā stundā īrēta mašīna piebrauca pie Presto villas. Vecais kalpotājs izskrēja uz platajām kāpnēm, kuras lēzeni, puslokā nolaidās uz grantētā ceļa, un pēkšņi neizpratnē apstājās. Sava saimnieka vietā viņš ieraudzīja elegantu jaunekli. Jaunais cilvēks iesmējās, redzot vecā vira apmulsumu, un sacīja patīkamā baritonā, kas nemaz neatgādināja Presto spiedzīgo falsetu:

—    Ko, vai nepazisti vis mani, vecais? Tas esmu es, Antonio Presto, bet es biju pie ārsta, un viņš, saproti, pārvērta mani, pārtaisīja no jauna. Ņem čemodānu!

Bet Sebastjans nekustējās. Viņš bija uzticams kalpotājs, pat vairāk nekā kalpotājs. Uz Presto viņš lūkojās kā uz :.avu dēlu un sargāja viņa intereses kā pats savējās. Sebastjans zināja, kādas briesmas draud miljonāra personai un īpašumam Amerikā, bet Presto bija liela apmēra miljonārs. Sebastjans, sirdij pamirstot, mēdza lasīt avīzēs par tiem blēdīgajiem paņēmieniem, pie kuriem ķeras noziedznieki, lai tiktu pie svešām bagātībām. Tāpēc šobrīd Sebastjans nemaz nešaubījās, ka viņam darīšanas ar kādu no tiem blēžiem, kuri grib apmānīt viņu, Sebastjanu, un aplaupīt Antonio Presto namu. Lika pagaidīt! Ne tikai pieredzējušais Sebas-

tjans — pats pēdējais pienapuika neuzķersies uz tādu makšķeri. Krāpšana pārāk taustāma. Vai tad cilvēkam iespējams tā pārvērsties?!

—   Nu, ko tu stāvi? — Presto nepacietīgi uzsauca.

—   Vācieties projām, no kurienes esat ieradies! — Sebastjans atbildēja, pakāpies augstāk, lai vajadzības gadijumā ieņemtu izdevīgāku aizsargāšanās pozīciju pie durvīm. — Saimnieka nav mājās, un viņa prombūtnē es neviena iekšā nelaižu. Man tas stingri pavēlēts.

—   Esi gan tu ērms! Es taču tev saku, ka esmu tavs saimnieks Antonio Presto!

Šoferi ieinteresēja šī saruna. Viņš pašķielēja uz Tonio. Skaidrs, ka tas nav Presto. Kas gan nepazīst Tonio Presto? Šoferis acīm redzot bija vienis pratis ar Sebastjanu un slepus pameta tam ar acīm, it ka brīdinādams: «Piesargies no šā cilvēka, nelaid viņu iekšā!»

Sebastjans saprata šo žestu un pakāpas vēl augstāk. Nu viņš stāvēja pie pašām durvīm. Presto jau sāka zust pacietība. Viņš izkāpa no mašīnas un devās pa kāpnēm augšā. Taču Sebastjans vērīgi sekoja visam, ķo grasijās darīt svešinieks. Ar savam vecumam neparastu žirgtumu viņš iemetās pa durvīm priekšnamā un aizslēdza tās, tad aizgrūda priekšā dzelzs stieni un aizlika krampi un ķēdi. Šos aizsardzības līdzekļus Sebastjans bija izdomājis Presto prombūtnē un pasūtījis atslēdzniekam. Tagad vecais vīrs atradās pilnīgā drošībā un varēja izturēt vesela bandītu bara aplenkumu.

—   Neizdevās vis, puis! — viņš, ļaunprātT gi smīnot, noteica, stāvēdams aiz durvīm. Tonio sīka klauvēt, taču Sebastjans neatdarīja. Ne lūgšanās, ne pierunās — nekas nelīdzēja. Sebastjans palika nepielūdzams.

—   Tiepīgais muļķa vecis! — Presto nomurmināja. Šoferim zobgaligi smīnot, viņš lēni nāca lejup pa kāpnēm, apsvērdams savu stāvokli. Varbūt paša šoferis izrādīsies prātīgāks? Presto aizgāja uz garāžu, kurai blakus bija neliels namiņš, ko apdzīvoja šoferis. Pie durvīm karājās liela slēdzene.

—   Droši vien iesit naudu ar manu mašīnu, blēdis! — nosirdījās Presto. Cits nekas neatlika, vajadzēja apmesties viesnīcā. Viņš nosauca vienu no labākajām viesnīcām pilsētā. Presto tikko pietika naudas, lai

samaksātu šoferim. Labi vēl, ka Presto bija ģērbies dārgā, lieliski šūtā uzvalkā un viņa lepnajiem čemodāniem bija labāko Eiropas un Amerikas hoteļu etiķetes. Hoteļa šveicara rūdītā acs tūliņ pienācīgi novērtēja čemodānu, kas trīs reizes pārbraucis pār okeānu, un šveicars uzmeta godbijīgu skatienu šā cienījamā priekšmeta īpašniekam. Taču jau viesnīcas vestibilā, kur pierakstīja atbraucējus, atgadījās mazs incidents, kas visai nepatīkami ietekmēja Antonio Presto.

—   Jūsu uzvārds? — jautāja kalpotājs lielās brillēs, līdzīgs Haroldam Loidam.

—   Tonio Presto, kinoaktieris! — Tonio pēc paraduma atteica.

Agrāk viņam nekad nevajadzēja nosaukt savu vārdu. Šveicari, sulaiņi un metrdoteļi, apspiezdami smaidu, pirmie godbijīgi nosauca viņu vārdā. Viņu pazina labāk, nekā apakšnieki pazīst savu karali. Nu viņam vajadzēja nosaukt savu uzvārdu, taču tas vēl nebija viss. Vārdi «Tonio Presto» radīja negaidītu efektu. Kantorists pēkšņi izslējās un labu brīdi uzlūkoja Presto ar pārsteiguma pilnu skatienu. Tad viņš pieklājīgi, bet dzestri jautāja:

—   Jūs droši vien esat pazīstamā Presto vārdabrālis?

Un te Presto padevās mazdūšībai. Viņam negribējās mēģināt pārliecināt jauno cilvēku par to, kas runāja pretī ticamībai: šis briļļainais jauneklis tāpat kā Sebastjans nebūtu noticējis Presto, ka «viņš ir viņš pats». Labāk izvairīties no neveiklas situācijas, kādā nokļūst cilvēks, kurš acīm redzami piesavinās svešu vārdu.

—   Jā, vārdabrālis! — Presto attrauca, steigšus devās uz liftu un noslēpās savā numurā.

«Kas notiks tālāk?» viņš noraizējies domāja. «Izrādās, ka pazaudēt savu seju ir vairāk kā nepatīkami…»

Presto juta izsalkumu. Labi vēl, ka hotelī varēja ēst brokastis un pusdienas, nemaksājot par katru reizi atsevišķi. Presto pazvanīja un pasūtīja brokastis. Viņš ievēroja, ka sulainis dīvaini noraugās uz viņu. Acīm redzot vēsts par nepazīstamo jaunekli, kurš bijis tik netaktisks un piesavinājies pasaulslavenu vārdu, jau bija aplidojusi visu hoteli.

Presto pabrokastoja un kļuva jautrāks. Galu galā viss. -noskaidrosies un viņš pats pasmiesies par savam likstām.

Nu viņš nolēma īstenot savu senseno sapni, ko bija lolojis visu laiku, kamēr atradās Sorokina dziedniecības iestādē. Presto bija iecerējis kā pirmo apmeklēt Hedu Luksu. Viņš atvainosies un … kā Heda uzņems viņu tagad?

Presto vēlreiz kritiski ielūkojās spogulī un nāca pie slēdziena, ka viņš ir īsts skaistulis. Nu gan viņš varēs tēlot lomas cildenās traģēdijas! Viņa sapnis piepildīsies. Viņš būs Romeo, Heda — Džuljeta… Presto nostājās pozā un izstiepa rokas iedomatajai Džuljetai pretī. «Lieliski! Neatvairāmi! Viņa neizturēs. Tagad viņa nenoraidīs mani!» viņš nodomaja un, pārģērbies jaunā uzvalkā, devās lejā.

Hedas Luksas villa atradās ārpus pilsētas, netālu no mistera Pitča kinopilsētiņas, pusjūdzi no paša Presto villas. Presto nebija naudas, lai varētu braukt ar mašīnu.

«Vajadzēs iet kājām,» viņš nolēma. Un tūliņ mierināja sevi, ka pastaiga ir ļoti veselīga. Tomēr viņš drīz vien pārliecinājās, ka ari pats derīgakais patīkams tikai tad, kad to bauda ar mēru.

Bija neizturami karsts. Baltā šoseja tā laistījās, ka acis sāpēja skatoties. Turklāt pa šoseju viena laidā šaudījās mašīnas, kuras sacēla tādus putekļus, ka Presto smaka vai nost. Viņš nekad nebija domājis, ka automobiļi saceļ tik daudz putekļu un sagādā tik daudz nepatikšanu cilvēkam, kurš spiests vilkties kājām. Braucēji šķita ņirgājamies par gājēju un, braukdami garām, tik izaicinoši taurēja un tā pieputināja acis, ka Presto sašutumā vīstīja dūres.

Nekad vēl ceļš līdz kinopilsētiņai nebija viņam licies tik garš.

Kad Presto beidzot nokļuva līdz Luksas villai, viņa āriene bija visai neizskatīga. Seja urrf 'pkaklīte melnas aiz netīrumiem un sviedriem, mati sai'ipuši, apģērbs un apavi pārklāti ar smalku putekļu kārtu. Viņš apskatīja sevi un sāka šaubīties, vai var rādīties Hedai tādā izskatā. Tomēr vēlēšanās drīzāk satikt Hedu piespieda

Tonio apņēmīgi piezvanīt pie durvīm. Durvis atvērās, un Tonio ieraudzīja to pašu istabeni, kuru kopā ar tās kundzi tikko nebija nosmīdinajis lidz nāvei. Par laimi, meitene nepazina Tonio. Viņa tikai uzmeta mazliet nicinošu skatienu svešinieka apģērbam, bet, ieskatījusies viņa sejā, laipni uzsmaidīja. Šis smaids uzmundrināja un spārnoja Presto.

—   Es gribētu satikt mis Luksu.

Tūkstošiem jauniešu, kuri sapņo por kinomākslinieku slavu, vēlas satikt mis Luksu, cerēdami iegūt viņas protekciju. Desmitiem tūkstošu visāda vecuma abēju dzimumu pārstāvju uzskatītu par laimi skatīt vaigu vaigā «dievišķīgo» Hedu. Ja viņa sāktu pieņemt visus, kas klaudzina pie viņas nama durvīm, tad viņai neatliktu laika darbam.

—   Mis Luksas nav mājās! — istabene atbildēja ar ierasto teikumu.

Taču Presto neļāvās pievilties.

—   Ja es viņu apmeklēju, tad viņai jābūt mājās! — viņš nozīmīgi sacīja. — Es esmu mis Luksas vecs draugs, un viņa ļoti priecāsies, mani ieraugot. — Meitene pasmīnēja, dzirdot vārdu «vecais». — Jā, jā, nesmejieties, — Presto turpināja. — Es pazinu Hedu, kad viņa vēl bija maza meitenīte. Es ierados pilsētā uz dažām dienām darīšanās un nolēmu apmeklēt mis Luksu. Ceļā mana mašīna salūza un … — viņš izteiksmīgi norādīja uz savu uzvalku, — man vajadzēja nākt kājām.

—   Kā pavēlēsiet jūs pieteikt? — istabene apvaicājās jau pavisam vēlīgi. Atkal šis liktenīgais jautājums!

—   Redziet, — Presto sastostījās, — es gribu sagādāt mis Luksai pārsteigumu. Sakiet, ka viņu grib satikt vecs draugs.

Istabene atvēra durvis, ielaida Presto plašajā pieņemamajā istabā un aizgāja pieteikt Presto savai kundzei, piekodinājusi viņam gaidīt uz atbildi. Tā jau bija puse uzvaras.

«Sievietes ir" ziņkārīgas,» Presto domāja. «Heda droši vien gribēs redzēt vecu draugu, it sevišķi pēc tam, kad istabene būs aprakstījusi manu izskatu. To viņa noteikti izdarīs .. .»

—   Mis lūdz jūs ieiet buduārā, — istabene sacīja, un

Presto uztraucies iegāja pazīstamajā telpā ar mīkstajiem paklājiem, uz kuriem bija izmētāti mīksti sēdeklīši, spilveni, lāču un lauvu ādas.

Luksa bija atlaidusies pusguļus uz kušetes un, Presto ienākot, uzslējās un neizpratnē paskatījās uz viņu. Atkal krāpšana?! Pie kādām blēdībām gan neķeras šie pielūdzēji un slavas mednieki!

—   Ko jūs vēlaties? — viņa dzestri jautāja.

Presto palocījās.

—   Mis, es neesmu jūs piekrāpis. Es patiešām esmu jums vecs draugs, kaut jūs arī nepazīstat mani. — Viņa patīkamais baritons un sirsnīgais tonis ietekmēja namamāti labvēlīgi.

—   Lūdzu! — Luksa norādīja uz sēdekli. Presto apsēdās uz krēsla, Luksa atkal atlaidās uz kušetes. Kādu mirkli valdīja klusums. Tad Presto sāka runāt, mezdams uz Luksu zīmīgus skatienus.

—   Lai pārliecinātu jūs, ka neesmu krāpnieks, es varu pastāstīt jums to, ko neviens nezina, izņemot jūs un… vēl vienu personu. Es atkārtošu to, ko jums sacīja Tonio Presto, kad pēdējo reizi tikās ar jums, un arī to, ko jūs atbildējāt viņam. Es to varu atkārtot pilnīgi burtiski.

—   Vai viņš jums to pastāstīja?

Tonio pasmaidīja.

—   Jā, viņš man to pateica. Viņš ļoti atvainojas, ka sagādājis jums .. . nepatikšanas, piespiezdams smieties tik ilgi.

—   Es nebiju tālu no nāves…

Presto apstiprinoši pamāja ar galvu.

—   Es to zinu.

—   Bet kāds tam sakars ar jums? Vai Tonio lūdza jūs atvainoties viņa vietā?

—   Jā, viņš man to … novēlēja!

—   Vai viņš miris? — Heda nobijusies iesaucās. Šķita, it kā viņa justos vainīga Presto nāvē. Tonio neatbildēja uz šo tiešo jautājumu.

—   Atļaujiet atgādināt, ko jūs atbildējāt Presto uz viņa bildinājumu.

—    Ak dievs, vai tad es varēju iedomāties, ka mans noraidījums dzīs viņu nāvē! Vai viņš bija jūsu draugs? Jūs laikam esat ieradies atriebt par viņu…

—   Lūdzu, nepārsteidzieties ar secinājumiem un uzklausiet mani! Tātad jūs toreiz atbildējāt Presto, ka jūs šķir nepārvarams šķērslis un šis šķērslis ir viņa neglītums. Tā ir? Tātad, ja nebūtu šā šķēršļa, tad viņam būtu izredzes?

—   Jā, — Heda atbildēja.

—   Tad ziniet, — tagad šī šķēršļa vairs nav. Antonio Presto nav miris, tikai pārveidojis savu ārieni. Antonio Presto esmu es pats. Jūs taču neteiksiet, ka es esmu neglīts? — Un Presto piecēlās un paspēra dažus soļus kā manekens modernu tērpu namā. Luksa neviļus atrāvās atpakaļ. Viņas acīs pavīdēja šausmas, domas sasprindzināti darbojās. Kas ir šis ērmīgais cilvēks? Vājprātīgais? Noziedznieks?

—   Ko jums vajag? — Heda jautāja, tikko valdīdamās.

—   Es ierados pēc atbildes un saņēmu to. Jūs sacījāt «jā».

—   Bet jūs taču neesat Presto!… Es jūs lūdzu, nemociet mani! Ko jums vajag?

—   Nomierinieties, mis Luksa! Jums nedraud nekādas briesmas. Es neesmu ne vājprātīgais, ne bandits. Es zinu — jums grūti noticēt, ka šis nepazīstamais jaunais cilvēks, kas ar jums runā, ir patiešām tas pats Antonio Presto, kura bildinājumu jūs noraidījāt. Taču es papūlēšos pārliecināt jūs, ka tā ir patiesība.

Un Presto izstāstīja Hedai visu, kas bija noticis pēc viņu sastapšanās, parādīja izgriezumus no avīzēm, kas ziņoja par doktora Sorokina «brīnumiem», beidzot pasniedza fotogrāfijas, kurās bija fiksēti visi ar Presto ķermeni notikušās «evolūcijas» posmi. Fotogrāfijas pārliecināja vairāk par visu pārējo. Un tomēr, kad Heda, pacēlusi acis no fotogrāfijām, paskatījās uz skaisto jaunekli un domās iztēlojās veco Tonio Presto, viņas saprāts atsacījās ticēt, ka tādas pārvērtības iespējamas.

Viņa iegrima domās. Iestājās klusums, kuru Presto nevēlējās pārtraukt. Viņš gaidīja Hedas atbildi kā tiesas spriedumu. Beidzot Luksa pacēla galvu un teica:

—   Mister … Presto! — Sī uzruna Tonio nepatika.

Agrāk Heda nekad nebija viņu uzrunājusi tik oficiāli, vienmēr bija biedriski saukusi par Tonio. — Pieņemsim, ka viss ir tā, kā jūs sacījāt. «Neglītuma mūris» mūs vairs nešķir. Bet. ..

—   Kāds te var būt «bet»? — Presto nepacietīgi pārtrauca.

—   Es jūs uzklausīju, uzklausiet tagad mani. Papūlieties atcerēties mūsu sarunu, kad jūs vēl bijāt neglīts, Tonio. Es jums sacīju, ka stāvoklis uzliek pienākumus. Pūļa pielūgsme daudz sniedz, bet arī daudz ko prasa. Mani ir cēlis godā pūlis, kas apmeklē kino, un ar šo pūli es nedrīkstu sanaidoties. Es jums sacīju, ka pūlim būtu vispatīkamāk, ja es paliktu par «mūžīgu līgavu», jo tad katrs kantorists, katrs ielu slaucītājs, kurš glabā manu fotogrāfiju, domās iztēlotos sevi par manu «izredzēto». Pūlis vēl man piedotu, ja es apprecētu īstu varoni.

—   Dievu vai pusdievu?

—   Jā, kādu no tiem, kurus slavina pats pūlis.

—   Bet vai tad Presto nav dievs? — Tonio lepni noprasīja.

—   Jūs vairs neesat Presto. Tas jau ir pats galvenais. Jūs bijāt dievs briesmonis, bet neatdarināms savā neglītumā. Tagad jūs esat skaists kā Apolons, bet pūlis jūs tādu nepazīst. Jūs esat pārvērties par nezināmu skaistu jaunekli. Necildināts skaistums — tas ir vēl bēdīgāks nekā izdaudzinātais Presto neglītums. Es negribu, es nevaru pieļaut, lai par mani runātu, ka Luksa, vecumam tuvojoties, — jūs zināt, ka esmu divus gadus vecāka par jums, — ka Luksa, vecumam tuvojoties, nopirkusi par saviem miljoniem jaunu vīru — neapdāvinātu, nevienam nezināmu, bet glītu jaunekli. Un diezin vai jūs pats gribētu kļūt par «slavenības vīru». Vīrietim ar pašmīlu tā ir nepievilcīga loma. Turklāt jūs esat slavas un panākumu izlutināts.

—   Kas jums sacīja, ka mani neviens nepazīst? Vai tad es neesmu Tonio Presto? Presto ir uzlicis jaunu masku, bet vai tāpēc viņš vairs nav Tonio? Vai tad' mans talants, mans ģēnijs ir zudis? Kādreiz es smīdināju cilvēkus, tagad es satricināšu viņu sirdis. Es biju komiķis, pajaco, tagad es būšu traģiķis. O, kā es tēlošu!

Ticiet man, skatītāji būs satricināti līdz sirds dziļumiem, kad ieraudzīs uz ekrāna Presto — traģiķi. Pūlim elpa aizrausies asarās. Bet es kāpšu vēl augstāk. Ja es biju

pusdievs, tad tagad kļūšu dievs!…

—   «Būšu, kļūšu, tēlošu»… Tie ir tikai sapņi. Ceļš

līdz ekrānam ir ērkšķains un ļoti grūts, bieži vien nepieejams tiem, kas sapņo par slavu.

—   Kāpēc jūs sakāt to man? Vai tad es nezinu, ka

kļūt par slavenību nav viegli? Bet es taču … pieņemsim, ka es esmu nevienam nezināms jauneklis. Taču man ir labs «mantojums», ko man atstājis Tonio Presto: visu atzīts talants, lieliska kinotehnikas pazīšana, beidzot sakari..«

—    Bet jums nav paša galvenā: Tonio Presto neticami smieklīgā pīles deguna. Un pūlis jūs nepazīs.

—    Es viņu piespiedīšu mani pazīt. Atcerieties, ka tā ir jūsu pēdējā atruna. Un ja es ieradīšos pie jums, slavas un pūļa dievināšanas vaiņagots?

—   Es būšu jūsējā.

VIII

Piekļūt pie mistera Pitča atjaunotajam Tonio Presto bija daudz grūtāk nekā piekļūt pie Hedas Luksas. Mistera Pitča nesamaksājamo laiku apsargāja vesels bars cerberu, kuri bija mēmi un kurli pret visādiem argumentiem, lūgumiem un pārliecinājumiem. Redzēdams, ka vārda ierocis ir bezspēcīgs, Tonio nolēma izlauzties cauri blokādei ar spēku. Viņš atgrūda sulaini un ātri metās tālāk. Par laimi, Tonio labi zināja istabu izvietojumu un tāpēc bez sevišķām grūtībām sasniedza mistera Pitča kabinetu un paspēja aizcirst durvis.

Presto ieraudzīja pazīstamo kabinetu ar dziļiem ādas atzveltņiem, mīkstiem paklājiem un ar kinomākslinieku fotogrāfijām un portretiem greznotām sienām. Redzamā vietā, centrā, bija viņa paša portrets. Presto bija atveidots dabiskā lielumā un attēloja Otello ar Dezdemonas lakatiņu rokās. Cik reižu Presto bija apmeklējis šo kabinetu! Pitčs vienmēr bija izturējies visai laipni, piedāvājis labus cigārus, atsēdinājis atzveltnes krēslā, vispār uzņēmis viņu kā dārgu viesi.

Misters Pitčs sēdēja savā parastajā vietā, pie rakstāmgalda, uzlicis izstieptās kājas uz dokumentu skapīša, un sarunājās ar juriskonsultu misteru Olkotu.

—    Kontraktā paredzēts pieci simti tūkstošu dolāru liels līgumsods, — misters Pitčs runāja, nelikdamies Presto redzam. — Ja misters Tonio Presto aizbēdzis sazin uz kurieni, nepabeidzis iesāktās filmas «Mīla un nāve» uzņemšanu, tad viņam, tas ir, Presto, jāsamaksā līgumsods un jāatlīdzina zaudējumi. Komercijas daļa dos jums izziņu, cik izmaksājusi nepabeigtās filmas uzņemšana līdz Presto pazušanas dienai. Sagatavojiet pieprasījumu!

—    Bet kam mēs to iesniegsim? — jautāja juriskonsults. — Vai nebūtu prātīgāk pagaidīt, kamēr Presto atgriežas? Varbūt viņa vairs nav starp dzīvajiem. Klīst visādas baumas.

—    Tieši tāpēc nedrīkstam neko atlikt! Mēs iecelsim viņam aizbildni, kas atbildēs tiesas priekšā, un apķīlāsim viņa īpašumu. Vai tad jūs nesaprotat manu nolūku?

So sarunu pārtrauca sulainis, kas, mirkli pamīņājies aiz durvīm, nolēma pārkāpt bargo reglamentu un ienākt kabinetā bez pieteikšanas, lai attaisnotu savu negribēto nevīžību.

—    Piedodiet, mister, — sulainis sacīja, — bet šis misters (un viņš norādija ar acīm uz Presto) patvaļīgi iegāja jūsu kabinetā, par spīti visiem maniem…

Misters Pitčs paskatījās uz Presto. Misteram Pitčam bija savi principi. Viņš bija stingri jo stingri piekodinājis kalpotājiem nepielaist pie viņa «diedelējošus jaunekļus», taču, ja kāds no tiem šādā vai tādā kārtā bija ielavījies viņa kabinetā, misters Pitčs izturējās pret to

ļoti laipni un nelika manīt, ka šāda ielaušanās ir nepatīkama.

Misters Pitčs pameta ar galvu, lika sulainim iet ārā un visai laipni apvaicājās, ko svešais misters vēloties.

—   Es varu sniegt jums dažas ziņas par Antonio Presto, — Tonio atteica.

—    Ak tā? Tas ir ļoti interesanti. Runājiet ātrāk. Vai viņš ir dzīvs?

—    ir jā, ir nē. Tāda Tonio Presto, — un Tonio norādīja uz savu ģīmetni zeltītā ietvarā, — tāda Presto

vairs nav. Tonio Presto ir dzīvs un stāv jusu priekša jaunā veidā. Es esmu Tonio Presto!

Pitčs jautājoši pavērās Olkotā.

—   Jūs man neticat — tas ir pilnīgi saprotams! Pat miesīga māte mani nepazītu, bet es jums tūliņ pierādīšu, ka esmu Tonio Presto.

—   Lūdzu, nepūlieties pierādīt, es jums pilnīgi ticu, — misters Pitčs steigšus atbildēja. — Ko tad jūs vēlaties, e… e… mister Presto?

—   Es neviļus dzirdēju jūsu vārdus, ka jūs gribat mani iesūdzēt par to, ka esmu aizbraucis, pirms vēl pabeigta filma «Mīla un nāve». Varat negriezties tiesā. Es samaksāšu līgumsodu. Taču šī filma jāuzņem no jauna. Es atkal tēlošu meistardziedoni, tikai jaunā filma nebūs vairs komēdija, bet traģēdija.

—   Jā-a, traģēdija, — novilka Pitčs. — Jūs esat labi informēts par mūsu lietām. Bet… šis triks neizdosies, jaunais cilvēk!

—   Tātad jūs neticat, ka esmu Tonio Presto?

—   Ticu, ticu, bet… jūs esat Tonio Presto no pavisam cita materiāla. Jūs neesat mums vajadzīgs, lai jūs būtu kas būdams. Ar tādiem šabloniskiem Apoloniem, kāds esat jūs, pilna visa pasaule, bet Tonio Presto bija neatdarināms, neatkārtojams savā neglītumā. Viņš bija ūnikums! Un, ja jūs patiešām esat jaunā veidā iemiesojies Tonio Presto, kam es … ticu, tad ar kādām tiesībām jūs to darījāt? Jūs noslēdzāt ar mums ģenerālkon- traktu uz desmit gadiem, turklāt vēl vairākus atsevišķus līgumus par piedalīšanos dažādās filmās. Neviena civil- liste nevienai valstij nav izmaksājusi tik daudz, cik jūs izmaksājāt, mums. Par ko mēs maksājām jums tādu traku naudu? Par jūsu neatdarināmo degunu! Mēs maksājām par to tā, it kā tas būtu no zelta! Kur tagad ir šis dārgums? Ko jūs esat ar to izdarījis? Briljants Tonio Presto pīles snīpja lielumā ir nevērtīgs krāms, salīdzinot ar mistera Presto degunu. Jums nebija ne morālu, ne juridisku tiesību laupīt mums savu degunu. Tas bija mūsu deguns, nevis jūsējais! Jā, jā! Tonio Presto deguns piederēja visiem kā brīnumaina dabas velte. Kā jūs drīkstējāt nolaupīt sabiedrībai šo velti? Jūs redzat, es runāju ar jums kā ar Tonio Presto. Ko jūs varat sacīt sev par attaisnojumu?

—   Mani attaisnos nevis vārdi, bet darbi. Ļaujiet man uzstāties objektīva priekšā, un jūs redzēsiet, ka jaunais Presto ir dārgāks par veco!

Pitčs salēcās atzveltnes krēslā.

—   Jūs neesat Presto! Tagad es redzu, ka jūs neesat Presto! Jūs esat jauneklis, kurš ilgojas kļūt par- kinozvaigzni. Jūs noklausījāties mūsu sarunu par Presto un sākāt riskantu spēli. Tonio Presto nebūtu sacījis to, ko sacijāt jūs. Tonio Presto zina, ka talants ir otrās šķiras prece. Galvenais ir reklāma. Talantīgi cilvēki iet bojā sētmalā, neviena nepazīti, nenovērtēti un neatzīti, kamēr reklāma var pacelt neapdāvinātu radījumu slavas augstumos. Presto bija nesalīdzināms, lielisks, apburošs, bet, lai velni sadedzina mani kā vecu kinofilmu, ja tādi paši Tonio dučiem nemētājas pa gada tirgus balagāniem …

—   Jūs nupat sacījāt, ka Presto un viņa deguns ir ūnikums.

—    Jā, tā es teicu un teikšu vienmēr! Teikšu tāpēc, ka par šā deguna reklamēšanu esmu izdevis vairāk par miljonu dolāru, iekams vēl šis deguns parādījās uz ekrāna. Katra kinomākslinieka slava ir tieši proporcionāla tām summām, kas izšķiestas par reklāmu. Tonio Presto to labi zināja, kaut viņš sevi augstu vērtēja. Netaisiet traģiskus žestus! Pieņemsim, ka jūs esat īstais Tonio Presto, tas ir, ka esat bijis. Pieņemsim, ka jums ir tā pati Presto «dvēsele» un «talants». Bet vai es ar savu kinoaparātu uzņemu dvēseli? Lai cik ģeniāls jūs būtu, kaut vai trejkāršs ģēnijs — publika jūs nepazīst, un tā ir jūsu nelaime. Un izveidot no jums jaunu Presto, Presto — traģiķi, tas prasītu pārāk daudz darba un izdevumu, tas būtu garlaicīgi. Pietiek! Es uz laiku pārtraucu kinozvaigžņu un ģēniju ražošanu. Pārāk dārgs prieks! Jūs neesat mums vajadzīgs, jaunais cilvēk! Pasveiciniet mūsu veco Tonio Presto, ja jūs viņu pazīstat un satiksiet, un pasakiet, ka mēs ar nepacietību gaidām viņu un tēvišķīgi skūpstām viņa visusvētāko snābli!

—   Es tomēr palieku pie savas prasības…

—    Veltīgi! Es pieņemu, ka jūs esat ģēnijs, taču publika noticēs jūsu ģenialitātei tikai tad, kad vaiņagošu jūsu galvu ar naudas zīmju oreolu. Novēlu jums panākumus kādā citā nozarē! Varbūt jums izdosies iestāties darbā pie advokāta vai kļūt par bankas ierēdni. Ienākumi jums būs mazi, bet kas tur vainīgs? Jūs pats esat izdzinis sevi no paradīzes, ja jūs patiešām esat Tonio Presto.

Pitčs piezvanīja un lika sulainim izvadīt ārā jauno cilvēku.

Spēle bija zaudēta.

—   Kas bija šis jauneklis? — jautāja juriskonsults, kad durvis aizvērās. — Jūs runājāt ar viņu tā, it kā jūs daļēji ticētu, ka viņš patiešām bijis Tonio Presto.

—   Ne daļēji, bet gandrīz par visiem simt procentiem. Heda Luksa piezvanīja man un apgalvoja, ka redzējusi fotogrāfijas un visādus dokumentus, kas neapstrīdami apliecina, ka Tonio Presto pārmainījis savu ārieni ar kādu medikamentu palīdzību. Tikai tad, kad Tonio ierunājās, lai pārbaudot viņu kā kinoaktieri, man uznāca mazliet šaubas, vai viņš ir īstais Presto. Ēzelis! Viņš pats sevi pazudinājis. Tagad viņam svītra pāri. Nauda un panākumi viņu pārāk izlutinājuši, tāpēc viņš nespēs samierināties ar mazāku vietiņu dzīvē. Viņš pieradis plaši dzīvot un drīz vien izputinās visu savu kustamo un nekustamo mantu. Tāpēc es steidzos nodrošināt savu pieprasījumu un apķīlāt viņa īpašumu.

—   Jūs esat tālredzīgs kā vienmēr! — Olkots paglaimoja savam patronam.

Misters Pitčs aizsmēķēja jaunu cigāru, izpūta dūmu mutuli un, kad tas izklīda, dziļdomīgi noteica:

—   Slava ir dūmi. Kad nav vairs naudas cigāriem, tad izgaist arī slavas dūmi.

Olkots godbijīgi uzklausīja šo neizdevušos aforismu kā nezin kādu augstu gudrību.

Neveiksme bija Tonio sarūgtinājusi, turklāt viņu mo-' cīja slāpes. Iznācis no Pitča kabineta, viņš juta, ka gurst kājas, bet viņu vēl gaidīja garš un nogurdinošs ceļš atpakaļ uz pilsētu. Tonio soļoja pa teicami asfaltēto, plato kinopilsētiņas ielu garām virszemes celtnēm, kurās atradās laboratorijas, darbnīcas un kalpotāju dzīvokļi.

Labajā pusē ceļam, blakus smagnējai celtnei — dekorāciju noliktavai, — atradās neliels restorāns, ko uzņemšanas dienās labprāt apmeklēja statisti, pavadīdami šeit ilgās gaidīšanas stundas. Tonio mehāniski iebāza roku kabatā, cerēdams sataustīt sīknaudu, taču tur bija vienīgi saburzīts kabatas lakatiņš. Presto nopūtās un gribēja jau paiet garām restorānam, taču kārdinājums bija tik liels, ka viņš pārdomās palēnināja soļus un beidzot iegāja iekšā.

Pie marmora galdiņa sēdēja divi iesācēji kinoaktieri, gaišmatis un tumšmatis. Tumšmatis nesen bija izvirzījies burtiskā un pārnestā nozīmē: viņš gan vēl skaitījās pūlī, taču režisors pastāvīgi izvirzīja viņu priekšplānā, lai skatītāji varētu viņu ievērot. Vēl kāds laiciņš, un viņam piešķirs nelielu, epizodisku lomu. Tad viņš būs īsts kinoaktieris. JJn režisors, kas izvirzīja šo jaunekli, bija pats Tonio. Šis jauneklis … kā taču viņu sauca? Smits! … Viens no miljoniem Smitu … Presto dēļ viņš būtu gatavs atdot savu dzīvību. Bet, ak vai! Presto taču nelīdzinājās pats sev. Skaidrs, ka Smits nenoticēs Presto. Jaunekļi dzēra oranžādi. Tas nav izturams! Presto it kā nevilšus apstājās pie viņu galdiņa.

—   Liekas, misters Smits? — Presto uzrunāja tumšmati un pacēla cepuri. — Vai nepazīstat mani? Džon- sons. Es biju statists filmā «Mīla un nāve».

Smits dzestri palocījās. Vai viņš var pazīt visus tos, kas sastāda bezvārda pūli!

—   Es jums atvedu sveicienu no Tonio Presto, vakar es viņu sastapu! — Tonio turpināja. Sai ziņai bija neparasts iespaids. Jaunekļi sarosījās, Smits laipni piedāvāja krēslu un pasauca viesmīli.

—   Vai patiesi? Kur jums izdevās viņu sastapt? Ko gribat dzert? Kokteili?

—   Oranžādi, divas, trīs oranžādes! Šausmīgi karsts, — Presto attrauca. — Jā, es sastapu viņu vakar.

—   Un viņš patiešām atcerējās mani? — interesējās Smits.

—   Kā tad, viņš sacīja, ka no jums iznākšot lietas koks. Un ja Presto tā saka… O! Lielisks dzēriens! Vēl? Neatteikšos, pateicos jums!

—   Bet kur viņš ir? Kas ar viņu noticis?

—   Viņš ārstējas. Es apmeklēju savu māsu un nejauši ieraudzīju Presto doktora Sorokina dziedniecības iestādē.

—   Vai Presto slims? Ceru, ka nebūs nekas nopietns? Es gan lasīju, ka viņš aizbraucis ārstēties. Ar ko viņš slimo?

—   Presto nolēmis pārmainīt ampluā. No komiķiem pāriet traģiķos. Kļūt par īstu traģiķi. Tāpēc viņš nolēmis pārmainīt ārieni. Sorokins dara brīnumus. Viņš pārvērtis Presto par jaunekli… nu, pilnīgi līdzīgu man!

Smits pat muti ieplēta aiz izbrīna.

—   Ārprātīgais! — viņš beidzot pārliecināts noteica un nogrozīja galvu.

—   Neprātis! — pievienojās viņa biedrs.

—   Bet kāpēc? — Presto jautāja.

—   Tāpēc, ka tagad viņam tāda pati vērtiba kā … mums visiem!

Remdinājis slāpes, Presto devās kājām uz pilsētu, garām savai mājai un Hedas Luksas baltajai villai.

«Cik ātri un cik zemu es krītu!» viņš domāja, soļodams pa putekļaino šoseju. «Es sāku dzīvot uz bijušās slavas rēķina, diedelēju traktieros kā pēdīgais klaidonis, cenzdamies modināt ļaudīs simpātijas ar to, ka pazīstu pats sevi! Nē, tā nevar turpināties! Bet ko lai dara? Kā man gribas ēst!. .. Cilvēks, kas pazaudējis savu seju!»

Sanfrancisko priekšpilsētā Presto sakārtoja noputējušo uzvalku, cik labi varēja, lai nemodinātu aizdomas viesnīcas kalpotājos.

Viņš nemanīts iezagās savā istabā, nomazgājās un pārģērbās. Par laimi, viņa čemodānā bija vēl viens uzvalks un tīra veļa.

Viņš pasūtīja pusdienas kā senos laikos — bagātīgas, izmeklētas, dārgas. Labi paēdis, viņš likās gulēt, piekodinājis, lai viņu netraucē, un pamodās tikai vienpadsmitos vakarā.

Kaut kur zemapziņas dzīlēs jau bija izstrādāts turpmākās rīcības plāns, un nu šis izstrādātais plāns gatavā veidā stājās viņa apziņas priekšā. Apziņa apstiprināja un atzinīgi novērtēja zemapziņas «es» darbības rezultātu.

— Cita ceļa nav! — Presto noteica. Viņš apģērbās, nodeva atslēgu gaiteņa pārzinim un izgāja no viesnīcas.

IX

Pilsētas ugunis palika aiz muguras. Presto vajadzēja trešo reizi mērīt kājām atstatumu no Sanfrancisko līdz kinopilsētiņai, kuras tuvumā atradās viņa villa. Taču tagad iet bija vieglāk. Nakts dzestrums uzmundrināja. No klajumiem plūda smaržīgu, rūgtenu zāļu aromāts. Mašīnas gadījās sastapt retāk, un arī putekļu bija mazāk. Presto moži soļoja uz priekšu. Laiku pa laikam ceļā patrāpījās gājēji — slikti ģērbušies cilvēki, klaidoņu un bezpajumtnieku Amerika. «Vai patiešām drīz es arī kļūšu tāds?» Presto domāja.

Atstatu no šosejas, uzkalniņā, eikaliptu ēnā atradās skaista villa. Cik reižu šai pašā ceļa līkumā automobilis bija strauji nogriezies pa labi un pēc dažiem mirkļiem pievedis Presto pie viņa mājas! Simt metru atstatumā šoferis ar sirēnu bija brīdinājis par ierašanos, un uzticamais kalpotājs, vecais Sebastjans, kā vienmēr bija sagaidījis savu saimnieku Presto plaši atvērtajās durvīs. Un tagad .. . Presto nopūtās un lēni devās kalnup, tuvodamies mājai.

Bija jau pusnakts. Gala logā spīdēja uguntiņa. Sebastjans vēl neguļ. Vēl agrs!… Tonio piesardzīgi aizlavījās gar dārza žogu līdz nelielu priedīšu pudurim un atgulās siltajās smiltīs. Zvaigznes spoži laistījās viņam virs galvas. Smaržoja pēc sveķiem. Laiku pa laikam uz šosejas pazibēja auto ugunis un skanēja sirēnas.

Uguntiņa gala logā spīdēja vēl joprojām. Vai patiešām Sebastjans augu nakti atrodas savā sargpostenī? No viņa to var gaidīt!

Aizvien retāk pa šoseju šaudījās spuldžu apgaismotie automobiļi kā spīdošās vaboles. Presto sāka zust pacietība. Viņš piecēlās un sāka lēni un uzmanīgi rāpties pāri augstajam dzelzs žogam. Viņš zināja, ka vārti nakti ir slēgti. Labi, ka pagalmā nebija suņu. Presto necieta suņus, jo tie nevarēja izturēt viņa svaidīgās kustības un pastāvīgi rēja uz viņu. Par spīti visām Se- bastjana pierunam, Presto bija aizliedzis turēt sētā suņus. Tagad viņš par to ļoti priecājās: nu varēs bez bailēm tuvoties mājai. Presto pievilka logs, kurā vēl aizvien spīdēja uguns. Viņš piezagās pie tā. Aizkars bija nolaists. Vai Sebastjans guļ vai neguļ? Varbūt apgaismotais logs ir tikai viņa kara viltība, kurai jāat- biedē ļaundari? Tonio nogaidīja vēl pusstundu.

Beidzot ap diviem naktī viņš nolēma, ka laiks sākt rīkoties.

Presto nogāja līdz pretējam mājas stūrim un piebāza galvu pie loga. Tas bija aizvērts. Būs jāizspiež rūts. Kā to izdarīt bez trokšņa? Presto mēģināja uzmanīgi pārspiest rūti, taču tas neizdevās. Vai izdauzīt? Sebastjans var izdzirdēt, ja viņš neguļ. Presto vieglītēm paspieda rūti ar plecu. Pēkšņi stikls nobrikšķēja un saplīsa.

«Viss pagalam!» Presto nodomāja un metās bēgt. Viņš pārrāpās pār žogu, nogulās zemē un gaidīja, ka nu Sebastjans izskries no mājas vai atvērs logu. Taču maja joprojām bija klusuma pilna. Pagāja vairākas minūtes. Nekādas dzīvības zīmes nebija manāmas. Presto atvieglots nopūtās. Sebastjans guļ saldā miegā! Logs ir izsists — galvenais darbs padarīts!

Presto atkal pārrāpās par žogu un piegāja pie izsistā loga. Viņš sāka uzmanīgi ņemt lauka stikla gabalus. Kad palika vairs tikai pāris šķembu, Presto aiz pārliekas steigas pārgrieza labās rokas rādītāja pirkstu. Ap- tinis to ar kabatas lakatu, viņš iekāpa pa logu un drošā gaitā devās cauri istabām.

Dīvainas jūtas viņu pārņēma. Viņš bija pats savā mājā, kur ikviena lietiņa bija pazīstama, un viņam tomēr vajadzēja rikoties ka zaglim! Jā, viņš bija «zaglis», viņš bija ieradies, lai izzagtu naudu pats no sava ugunsdrošā skapja. Viņam vajadzēja pagriezt numuru 3-6-27-13-9 un tad 32-24-7-8-12. Pēc tam varēja rīkoties, ar atslēgu. Sarežģīta sistēma. LieliskiL Labi, ka jaunais Presto saņēmis mantojumā vecā Presto atmiņu un tā viņu nedomā pievilt. Vai tas nav pierādījums, ka viņš

ir tas pats Presto vai vismaz Presto kapitālu un visa īpašuma likumīgais mantinieks?

Presto bāza pilnas kabatas ar naudas zīmēm. Pēkšņi viņam šķita, ka blakusistabā dzirdami zaglīgi soļi. Presto sastinga un aizturēja elpu… Nē, viss klusu. Tas tikai tā licies. Presto ķērās no jauna pie darba.

Pēkšņi uzliesmoja elektriskā lukturīša gaisma, apžilbināja Presto un paralizēja viņa kustības.

—   Rokas augšā!

Durvīs stāvēja četri polismeni ar revolveriem. Presto apjucis vērās viņos. Viņš bija neapbruņots, kabinetam bija tikai viena izeja. Izlēkt pa logu? Taču Presto, būdams bez pieredzes, nebija parūpējies atvērt to. Kamēr viņš vērs logu, polismeni paspēs viņu saķert vai nošaut. Pretošanās nav iespējama . . . Presto padevīgi pacēla rokas. Tobrīd no blakusistabas, aiz polis- menu muguras, atskanēja ļaunprātīgi, skaļi veča smiekli.

—   Vai es jums neteicu, — Presto pazina Sebastjana balsi, — ka tas zellis ieradīsies pēc naudas!

Pēc dažiem mirkļiem Presto ar važās iekaltām rokām jau sēdēja policijas mašīnā.

Policijā viņu nopratināja, un visi izsmējās no sirds, kad uzzināja, ka viņš dēvē sevi par Antonio Presto. Tonio bija tā sašutis par rupjo izturēšanos, ka necentās pierādīt savas rīcibas pareizību, bet pieprasīja, lai viņu rīt pat ved pie prokurora.

—   Nesteidzieties! Pēc satikšanās ar prokuroru seko satikšanās ar bendi. Un uz jūsu birkas droši vien būs tādi nedarbi, par kuriem nāksies pasēdēt minūtes piecas uz elektriskā krēsla, — sacīja seržants, kas pratināja Presto.

No rīta Presto bija jāstājas nevis prokurora, bet tiesneša vaiga priekšā. Tiesnesis bija īsts burta kalps. Kaut gan Tonio visai pārliecinoši pierādīja, ka viņš ir Antonio Presto, tikai pārmainījis savu ārieni, un tāpēc par zādzību nevar būt runas, tiesnesis palika pie saviem uzskatiem.

—   Pieņemsim, ka jūsu fotogrāfijas ir īstas un nevis veikli sameklēta līdzigu cilvēku uzņēmumu kolekcija; pieņemsim, ka doktors Sorokins, ja es apmierināšu jūsu

lūgumu un izaicināšu viņu par liecinieku, apstiprinās visu, ko jūs sacījāt; pieņemsim, ka slavenais kinoaktieris, kurš ari man pašam sagādājis ne mazumu jautru brīžu, un jūs, jauneklis, kas viņam nepavisam nelīdzinās, — esat viena un tā pati persona, kaut arī izskats jums katram savs. Tas tomēr nemaina stāvokli. Jau senie Romas juristi bija nākuši pie slēdziena, ka vārds «zādzība» — «furtum» — cēlies no vārda «furvus» — «tumšs», jo zādzību parasti izdara «clam, obscuro et plerumque nocte». O! — tiesnesis pacēla pirkstu. — Tas nozīmē: slepeni, tumsā un galvenokārt naktī. Ari jūs esat rīkojies slepeni, tumsā un naktī.

—   Bet atļaujiet! — Presto attrauca. — Cik man zināms, tad zagt var tikai svešu mantu, taču šī manta ir mana.

—   Jūs arī to neesat vēl pierādījis. Vispirms jums likumīgā ceļā jāatjauno sava personība.

—   Tas ir, jādabū atpakaļ mans agrākais izskats?

—    Tas, protams, būtu pats labākais, ja ne, tad jums vismaz tiesas ceļā ar visu jūsu rīcībā esošo dokumentu palīdzību jāpierāda, ka jūs un nozudušais Tonio Presto esat viena un tā pati persona.

—    Bet tad man taču jāsavāc dokumenti, jādabū izziņas un tā tālāk. Es lūdzu atbrīvot mani no aresta līdz tiesas dienai.

—   Pret pieci tūkstoši dolāru lielu iemaksu.

—   Vai tad nepietiek ar to, ko man atņēma policijā? Tur bija apmēram simttūkstoš dolāru.

—   Tā vēl ir apstrīdama manta.

—    Citas man nav. Bet paklausieties, — kāds nodrošinājums jums vēl vajadzīgs? — Presto lūdzās. — Vai tad es bēgšu projām, ja no šīs lietas-atrisinājuma atkarīga visa mana labklājība? Mans īpašums pārsniedz trīssimt miljonus! Vai tad es bēgšu projām no tiem?

Tiesnesis tapa domīgs. Arguments likās viņam ievērības cienīgs. Taču tobrīd viņam pasniedza steidzamu vēstuli no prokurora, kurš lūdza atlikt uz laiku tā dēvētā Tonio Presto lietas iztiesāšanu, jo šai lietā esot daži apstākļi, kas prasot prokurora iejaukšanos.

Tiesnesis izlasīja vēstuli un, pavicinājis papīru, noteica:

— Itin neko nevaru darīt! Jūsu lietas iztiesāšanā piedalīsies arī prokurors. Pagaidām jums jadodas uz cietumu.

Nekādi argumenti vairs nelīdzēja. No policijas iecirkņa Presto nosūtīja uz cietumu.

Un nu sākās viena no sarežģītākajām un ērmīgākajām prāvām, kāda jebkad bija iztiesāta Amerikas tiesās. Avīžu korespondentiem šī prāva bija īsta zelta bedre. Ne vien avīzes, arī biezie žurnāli apsprieda apstākļu kazuistisko režģi.

Vai cilvēkam tiesības pārmainīt savu ārieni?

Vai paša mantas piesavināšanās ir zādzība?

Vai patiešām Presto pārvērties par jaunu personību?

Vai jaunais Presto apstiprināms mantošanas tiesībās, lai varētu rīkoties ar vecā Presto īpašumu, jeb vai pietiek ar to, ka jaunais Presto pierāda savu identitāti ar veco Presto?

Vai Presto sievai, ja viņš būtu precējies, būtu tiesības pieprasīt šķiršanos uz tā pamata, ka viņas virs pārvērties lidz nepazīšanai?

Vai noziedznieki šādā kārtā nevar iegūt «burvju cepuri», ar kuras palīdzību var paslēpties no varas orgānu vajāšanas?

Kā raugās uz šādām pārvērtībām baznīca no morāles un reliģijas normu viedokļa?

Vai šādas metamorfozas neapdraud mūsu sabiedriskās iekārtas pamatus?

Katrs no šiem jautājumiem pavēra žurnālistiem nepārredzamas iespējas izcelties ar savu asprātību un parādīt savu erudīciju.

Tikmēr prokuratūra bija savākusi jaunus datus, kas runāja Presto par ļaunu.

Viesnīcas kalpotājs, kurā Presto bija apmeties, atbraucis no doktora Sorokina dziedniecības iestādes, paziņoja, ka pats Presto, pierakstīdamies viesnīcā, atzinies, ka viņš nav īstais Presto, bet tikai slavenā aktiera vārdabrālis. Turklāt no tiesas civildaļas pienāca ziņojums, ka misters Pitčs paspējis dienu pirms zādzības apķīlāt Presto kapitālus un nekustamo īpašumu, lai nodrošinātu sava pieprasījuma apmaksu. Tādā kārtā Presto varēja apvainot par mēģinājumu nobēdzināt

īpašumu, kam jānodrošina pieprasījuma apmaksa. Presto iepriecināja tikai tas, ka doktora Sorokina un vairāku slimnieku liecības runāja viņam par labu. Tie apgalvoja, ka Presto nav krāpnieks, bet īstais Antonio Presto, kurš pārmainījis izskatu. Tas tomēr maz palīdzēja. Prokurors, kurš pats bija apmeklējis Sorokina dziedniecības iestādi, bija ārkārtīgi pārsteigts. Pretēji paradumam- viņš bija sniedzis interviju laikrakstu korespondentiem un izsacījis savu viedokli.

— Mūsu valsts iekārtas pamatos ir privātīpašuma tiesības. Taču katram īpašumam ir ne vien īpašumtiesību objekts, bet arī subjekts, vienkāršāk izsakoties — nav īpašuma bez īpašnieka. Vai tas ir individuāls īpašums vai grupas, piemēram, akciju sabiedrības īpašums, vienmēr primārais īpašumtiesību nesējs ir cilvēks, fiziska persona, personība. Kas notiks ar sabiedrību, ja īpašuma valdītājs sāks mainīt savu fizisko personu kā cimdus? Kam mēs iesniegsim pieprasījumus? No kā piedzīsim maksājumus, kā cīnīsimies ar ļaunprātīgiem bankrotiem? Bet pats galvenais — kā varēsim cīnīties ar noziedzniekiem, ja tie sāks viltot sejas, lai līdzinātos miljonāriem, tāpat kā tagad tie vilto parakstus? Kā mēs atšķirsim īstu kapitālistu no viltota? Radīsies briesmīgs haoss. Darījumu dzive tiks pārtraukta. Valsts ies bojā aiz anarhijas. Nē, mēs nedrīkstam pieļaut savā zemē cilvēka ārienes pārveidošanas brīvību. Varbūt tas nebūtu bīstami tur, kur cilvēkam nav stimula izdarīt savtīgus noziegumus, — tādā valstī, kur nebūs kapitālisma. Taču tā ir utopija. Mēs negrasāmies apbedīt kapitālismu un tāpēc nedrīkstam pieļaut bīstamo rotaļāšanos ar metamor- fozām.

Sorokina metodes pielietošanu varbūt vēl varētu pieļaut agrā bērnībā ārstnieciskos nolūkos, taču pieaugušiem nekad ne. Tāpēc es iesniegšu kongresam priekšlikumu nekavējoties izdot likumu, kas aizliedz pieaugušiem pārmainīt savu ārējo izskatu, vienalga, ar kādiem līdzekļiem, izņemot gadījumus, kad nepieciešama hirur- ģiska iejaukšanās, lai glābtu dzīvību.

Kaut gan parasti likumam nav atpakaļejoša spēka, tomēr, runājot par misteru Presto, es domāju attiecināt uz viņu šā izdodamā likuma sankciju un atņemt misteram Presto visas īpašuma tiesības. Tas noderēs par brīdinājumu citiem, nemaz nerunājot par šāda veida pārvērtību kaitīgo, demoralizējošo ietekmi uz cilvēku prātiem. Bīstamie teorētiķi, Darvina mācības piekritēji, nepalaidīs garām izdevību izmantot šīs pārvērtības, lai pierādītu sugu mainīguma teoriju, bet šī teorija ved tiešā ceļā uz bezdievību.

—   Vai jūs paturēsiet Presto cietumā jeb vai atradīsiet par iespējamu izlaist viņu brīvībā?

—   Tā kā noskaidrojies, ka Presto ir Presto, tad subjektīvi viņa vaina mazinājusies. Viņš patiešām varēja maldīties attiecībā uz savām tiesībām nozagt pats savu īpašumu. No mana viedokļa raugoties, tas, protams, nemazina viņa nozieguma smagumu, taču dod man iespēju palaist viņu pret parakstu brīvībā, kamēr kongress izskatīs manu priekšlikumu un pieņems jaunu likumu. Atkarīgi no šā likuma formulēšanas Presto vai nu attaisnos, vai apvainos zādzībā.

Prokurors gatavojās kļūt par diplomātu, tāpēc viņš izsacījās tik miglaini.

Presto izlaida brīvībā bez naudas, bez vārda un bez cerībām.

X

Tonio Presto atgriezās viesnīcā. Pie viņa ieradās metrdotelis un pieklājīgi atgādināja, ka viesnīcas numurs visu laiku bijis Presto lietošanā, jo te atradušās viņa mantas (čemodāns), un ka nepieciešams samaksāt rēķinu.

—   Labi, rīt es jums samaksāšu, — Presto atbildēja, staigādams pa istabu. Metrdotelis palocījās, uzmeta Presto neticības pilnu skatienu un izgāja.

—   Kur lai es ņemu naudu? — Presto uzrunāja čemodānu, kas vāļājās uz grīdas. Taču čemodāns klusēja. Tonio atdarīja to un sāka izpurināt drēbes cerībā, ka vienā vai otrā kabatā varētu būt aizķērusies kāda naudas zīme. Naudas nebija, bet no vienas kabatas izkrita čeku grāmatiņa. Kā Tonio bija varējis to aizmirst? Bankā viņam glabājās miljoni. Vajag tikai parakstīt čeku!…

Tonio piesteidzās pie galda, paņēma spalvu un dzīrās jau parakstīt čeku, kad viņu pēkšņi sagrāba šaubas. Viņš nolika čeku grāmatiņu pie malas, paķēra avīzi un sāka uz tās malas rakstīt savu uzvārdu. Viņa bažas bija attaisnojušās. Tonio rokraksts bija izmainījies. Ar tādu parakstu viņam naudu neizsniegs, varbūt pat arestēs par paraksta viltošanu un mēģinājumu piesavināties viņam «nepiederošu» naudu.

īstenībā šo naudu viņš nedabūtu arī tad, ja paraksts būtu kārtībā. Kapitāls taču apķīlāts… Tonio nopūtās un nometa spalvu.

Taču nauda ir nepieciešama. Ja sūtītu telegramu Hofmanim un lūgtu viņu telegrāfiski atsūtīt naudu?… Taču pie saņemšanas atkal var rasties grūtības. Bet Hofmanis jau var izsūtīt naudu uz viesnīcas īpašnieka vārda.

Presto izklaidīgi lapoja avīzi, uz kuras malas bija mēģinājis parakstīties. Kada piezīme piesaistīja viņa uzmanību. Teātra un kino rubrikā bija ievietota pati pēdējā sensācija: mis Heda Luksa precas ar misteru Lorenco Marru. Lorenco bija kinoaktieris, vairākkārt tēlojis filmās kopā ar Presto. Presto bija nelaimīgais, Lorenco — laimīgais mīlētājs. Tā bija uz ekrāna, tā notika ari dzīvē. Tas nu ir ilgotais pusdievs, kyram Luksa atdevusi savu roku un sirdi. Vai tad viņš skaistāks par tagadējo Presto? Tonio paskatījās spogulī. Jā, viņš, Tonio, ir skaists. Tikpat skaists kā Lorenco. Taču Lorenco ir vārds, bet Tonio pazaudējis savu vārdu un slavu reizē ar savu seju.

Heda jāsatiek! Nolādēts! Tonio nebija pat vairs pieklājīga uzvalka! Labākais uzvalks bija novazāts cietumā. Presto atkal paķēra spalvu un aši uzrakstīja telegramu Hofmanim:

«Atsūti desmit tūkstošus dolāru uz mistera Grīna vārda viesnīcā «Imperiāl» Sanfrancisko. Presto.»

Tad Tonio palūdza pie telefona viesnīcas īpašnieku un sacīja tam:

— Jūs zināt, mister, ka es esmu pilnīgi maksātspējīgs, tikai nejauši nokļuvis materiālās grūtībās. Man palīdzēs mans draugs Hofmanis. Viņš atsūtīs uz jūsu vārda desmit tūkstošus dolāru. Lūdzu paturēt no šīs summas to, kas pienākas jums pēc rēķina, un pārējo atdot man.

Restorāna īpašnieks labprāt ielaidās šai darījumā, un drīz vien Presto kabatā atkal bija nauda. Hofmanis bija atsūtījis tikai piecus tūkstošus, un viesnīca no šīs naudas ieturēja četrus tūkstošus. Viesnīcā Tonio atkal bija atvērts kredīts, un sulaiņu sejas no jauna bija godbijīgas. Presto nopirka jaunu uzvalku un, noīrējis mašīnu, aizbrauca pie Hedas Luksas.

—   Mis Luksa, — viņš uzrunāja Hedu, — es ierados jūs apsveikt. Vai nu esat atradusi savu dievu?

—   Jā, esmu.

—   Vēlreiz apsveicu jūs un novēlu daudz laimes … Es samierinājos ar to, ka esmu cilvēks, kas pazaudējis savu seju. Vai jūs ticat man, ticat, ka esmu patiešām Antonio Presļo, jūsu kādreizējais biedrs un draugs? — Heda palocīja galvu. — Tad, lūk . .. es gribu jums kaut ko lūgt. Es gribētu sarīkot… atvadu vakaru un uzaicināt visus bijušos draugus. Tas viņiem neuzliek nekādus pienākumus. Man tikai gribētos pēdējo reizi pakavēties viņu mīļajā sabiedrībā, un tad… tad Presto ieņems atbilstošu pieticīgu vietiņu dzīvē.

Heda labprāt pieņēma uzaicinājumu.

—   Ar to vēl nepietiek, — Presto turpināja. — Es lūdzu jūs nodrošināt panākumus manām atvadu vakariņām. Te ir ielūgto saraksts. Tur jūs atradīsiet arī mistera Pitča un laimes lutekļa Lorenco Marra, Draitona, Grenlija un Paina, dekoratora Vudinga, apgaismotāja Morisa un vēl dažu otrās šķiras kinoaktieru vārdus. Es vēlētos, lai jūs šo lietu nokārtotu. Kad jūs saņemsiet viņu principiālo piekrišanu, es aizsūtīšu viņiem ielūgumus. Tātad pirmdien pulksten astoņos vakarā viesnīcas «Imperiāl» apaļajā zālē!

Vakars izdevās teicami. Visi ielūgtie ieradās kā viens. Presto bija izdevība pārliecināt pašus neticīgākos, ka viņš, kaut arī jaunā čaulā, ir tas pats vecais Presto — ne vien brīnišķīgs aktieris, bet arī lielisks režisors. Taisnību sakot, Presto «jauno» aktiera talantu ielūgtie novērtēja gan tikai vēlāk. Toties režisora spējas tika pilnā mērā novērtētas pašu vakariņu laikā. To ārējais noformējums bija ārkārtīgi dekoratīvs. Zāli apgaismoja maigi sārtena gaisma, bet pa platajām dur- vim, kuras veda uz verandu, plūda iekšā īsts mēnesnicas mirdzums, radot skaistu kontrastu. Viss bija iepriekš aprēķināts. Neredzams orķestris spēlēja liegas melodijas. Vakariņās bija ielūgti ari vairāki preses pārstāvji, kuriem te bija ne mazums materiāla un darba.

Goda vietā sēdēja Heda Luksa, pa kreisi no viņas līgavainis, pa labi misters Pitčs. Pēdējais bija labā omā. Viņam patika Presto izdoma. Dzerdams pa malciņam izmeklētu vīnu, misters Pitčs smaidīdams čukstēja Hedai Luksai:

—   Lai viņš ir kas būdams, šis jaunais Presto, bet savu jauno dzīvi viņš sāk tīri labi. Šķiet, ka no viņa iznāks lietas koks! Un turklāt… — Pitčs iedzēra malku, •— viņa teiksmainā pārvēršanās un fantastiskā tiesas prāva sagādājušas viņam lielisku reklāmu. Tādu reklāmu nevar iztaisīt pat par pusmiljona dolāru! Jā, viņš sagādājis sev slavu! Un, ja viņam patiešām ir vecā Presto talants, tad varbūt ir vērts papūlēties, lai no viņa iztaisītu viņa paša cienīgu atvietotāju!

Luksa klausījās, mezdama intereses pilnus skatienus uz Presto, bet viņas līgavainis uzklausīja Pitča vārdus ar slēptu nemieru. Presto varēja tapt bīstams konkurents un ne tikai uz ekrāna, bet arī dzīvē. Lorenco jau šķita, ka Heda raugās uz Presto ne vien ar ziņkāri, bet arī ar maigumu

Presto pacēla kausu ar dzintardzeltenu, dzidru vīnu un teica nelielu runu:

—   Lēdijas un džentlmeņi! Vai jums zināms, ka Ķīnā ir pazīstams izteiciens — «Cilvēks, kas pazaudējis savu seju»? Tā mēdz izteikties par kādu cilvēku, kurš nepieļaujamas rīcības dēļ pazaudējis savu labo-slavu. «Cilvēks, kas pazaudējis savu seju» — tā ir civilā nāve. Protams, tikai Ķīnā, bet Ķīna taču ir aziātu zeme . .. Mūsu valstī, kura ir viskulturālākā pasaulē, tas ir pavisam citādi. Te mūsu seja ir cieši saliedēta ar mūsu maku. Kamēr mūsu maks ir pilns, mums nedraud sejas pazaudēšana ķīniešu izpratnē, vienalga, ar kādām blēdībām mēs nodarbojamies. To es ceru jums drīz vien pierādīt! Bet vai tam, kurš, tāpat kā es, iedrošinās pārmainīt savu fizisko seju! Tas zaudē visu: naudu, vārdu, draudzību, darbu, mīlestību. Un vai citādi var būt zemē, kur valda dolārs?

Lai mani godājamie viesi nedomā, ka es kritizēju musu lieliskās valsts skaistos likumus! O nē! Es pilnā mērā atzīstu šo likumu un parašu gudrību. Es pakļaujos tiem!! Es zemojos to priekšā! Es esmu pieļāvis kļūdu, liktenigu kļūdu, pārmainīdams savu seju, un tagad publiski nožēloju to! Diezin vai es varēšu pat ar doktora Sorokina palīdzību atgūt savu agrāko izskatu. Taču es svinīgi apsolos vairāk nemainīt savu ārējo izskatu un lūdzu sabiedrību piedot manu kļūdu, ko izdarīju aiz pieredzes trūkuma, un uzņemt mani savā klēpī kā tēvs uzņem pazudušo dēlu!

Sī runa, kuras vidusdaļa skanēja mazliet dīvaini, noslēgumā iepatikās visiem. Visi aplaudēja. Korespondenti rakstīja, cik jaudas.

Presto izdzēra kausu, palocījās un izgāja uz verandas.

—   Nē, nudien, varens zellis! — runāja sajūsminātais Pitčs. — Pat vecajam Presto nepiemita tādas spējas pašam sevi reklamēt. No viņa patiešām vērts iztaisīt cilvēku ar vārdu! Kur viņš palika? Es gribu sadzert ar viņu!

—   Es arī! — negaidot pievienojās Heda Luksa un piecēlās reizē ar Pitču. Viņi izgāja uz verandas. Tur Presto nebija.

—   Presto! Tonio Presto! Kur jūs esat? — klaigāja misters Pitčs, izšļakstinādams vīnu no kausa. — Tonio! Manu zēn!

—   Tonio! — arī Heda sauca melodiskā balsī.

Taču Presto nekur nebija. Likās, ka viņš iegrimis zemē. Viņi apstaigāja visu viesnīcas dārzu, kas šovakar Dija nodots pilnīgā dzīru dalībnieku lietošanā. Tonio nebija atrodams. Viņi atgriezās zālē. Beidzot viesi, zaudējuši pacietību, nemanot sāka izklīst cits pēc cita, prātodami par namatēva dīvaino uzvešanos.

—   Varbūt arī tas ir reklāmas dēļ, — sacīja Pitčs, braukdams mājup automobilī kopā ar Luksu. — Taču viņš pārcentās, šis jokupēteris Tonio! Visam ir savas robežas. — Un, nekautrēdamies no Luksas, Pitčs saldi nožāvājās.

Tonio bija pazudis. Misters Pitčs un Luksa gan gaidīja uz viņa ierašanos, bet galu galā viņiem bija jāsamierinās ar domu, ka Tonio Presto pazudis uz visiem laikiem. Avīzes un sabiedrība arī pamazām piemirsa Presto. Sabiedrības uzmanību piesaistīja jauni notikumi, kuri Sanfrancisko policijā radīja izbrīnu un pat sašutumu. Nezināmi bandīti bija izdarījuši vairākas pārdrošas laupīšanas.

Viens no bandītu upuriem bija baņķieris Kurcs. Starp citām nolaupītajām vērtībām bandīti bija pievākuši vairākus sainīšus vēstuļu, kurām acīm redzot baņķiera acīs bija liela vērtība. Sais sainīšos baņķieris bija savācis dokumentus, kas kompromitēja liela mēroga politiskus darbiniekus. Ja baņķierim vajadzēja nokārtot kādu izdevīgu darījumu, viņš visai piesardzīgi lika manīt iespaidīgajai personai, ka viņa — Kurca rīcībā ir iespaidīgā vīra rakstīta vēstule, adresēta tādam vai tādai, un iespaidīgais vīrs ātri nokārtoja Kurcam vēlamo darījumu, atmaksai saņemdams attiecīgo vēstuli, ko tūliņ iznīcināja.

Kurcs ilgi un rūpīgi vāca savu kolekciju, netaupīdams līdzekļus un pūles. Dažas vēstules viņš bija nopircis, bet visu lielo vairumu dažādi «speciālisti» bija nozaguši attiecīgajām personām. Sīs «valūtas» zaudēšana apbēflināja Kurcu daudz vairāk nekā 'nolaupītie simttūkstoš dolāri. Kurcs atsauca policijas priekšnieku un apsolīja milzu summu par nolaupīto dokumentu uzmeklēšanu un atdošanu.

— Kas attiecas uz naudu, ko bandīti izzaguši no seifa, tad varat arī nepūlēties to meklēt, — un Kurcs zīmīgi pamāja.

Policijas priekšnieks saprata: Kurcs atļauj policijai paturēt bandītiem atņemto naudu. Baņķieris un policijas priekšnieks laipni atvadījās, pie kam priekšnieks apgalvoja Kurcam, ka pēc dažām dienām sainīši ar vēstulēm jau atradīšoties uz Kurca rakstāmgalda.

Policijas priekšnieks piebrauca pie policijas pārvaldes savā milzīgajā, garajā, zemūdenei līdzīgajā mašīnā un, jautri svilpodams, ieskrēja kabinetā. Viņš piezvanīja, un tūliņ iesteidzās palīgi. Priekšnieks pastāstīja par sarunu ar Kurcu un nosprauda darbības plānu.

Policijai nebija sevišķi grūti uzzināt, kas nolaupījis Kurcam naudu un dokumentus. Sanfrancisko policijai visa noziedznieku pasaule bija stingrā uzskaitē. To prasīja tās neoficiālās, lietišķās attieksmes, kuras jau sen bija nodibinājušās starp kriminālistiem un policiju. Zagji un bandīti bija teicami noorganizēti. Atsevišķas bandas bija sadalījušas visu pilsētu sektoros. Katras bandas priekšgalā atradās «vecākais», kura pienākums bija uzdot «darbu», sadalīt laupījumu un uzturēt sakarus ar policiju. Bandītu grāmatvedība bija priekšzīmīgā kārtībā. Visi ienākumi tika ierakstīti grāmatās, kuras policija laiku pa laikam pārbaudīja. Policija saņēma no visiem ienākumiem diezgan augstus procentus.

Priekšnieks pazvanīja pa telefonu un izsauca kādu. Pēc piecpadsmit minūtēm pie policijas pārvaldes ēkas piebrauca mašīna un no tās izkāpa eleganti tērpies džentlmenis. Tas bija tuvākā rajona bandītu vecākais. Atbraukušais džentlmenis, iesaukts par «lordu Radklifu», jo viņam bija izdevies sešas reizes apprecēt titulētas vecmeitas, īstas lēdijas, kuras viņš pēc tam bija «aptīrījis», ar cieņu ienāca kabinetā.

—   Vai baņķiera Kurca nams ir Karaja rajonā? — priekšnieks uzprasīja «lordam Radklifam», pamezdams nevērīgi ar galvu. — Vai tu esi viņu saticis? Nauda un dokumenti noteikti jāatdod Kurcam atpakaļ. Tā ir tieslietu ministra pavēle! — priekšnieks diplomātiski meloja, nevēlēdamies atklāt, ka pats ir materiāli ieinteresēts.

—   Baņķiera Kurca nams atrodas Karaļa rajonā, ser, bet Karalis ar savu bandu nav izdarījuši uzbrukumu, ser. Karalis ir sašutis, ka viņa teritoriālās tiesības tikušas tik bezkaunīgi pārkāptas.

—   Nekavējoties atsaukt Karali! — policijas priekšnieks deva rīkojumu.

Pēc piecpadsmit minūtēm pie parādes durvīm nodūca Karaļa sarkanā mašīna. Karalis klaudzoši atrāva durvis un ienāca kabinetā.

—   Tu sauci? Ko tev vajag?

—   Kas izdarījis ielaušanos pie Kurca?

—   Ser!

—   Kas izdarījis ielaušanos pie Kurca, es tev prasu!

—   Ser!

—   Kas izdarījis ielaušanos pie Kurca, ser! Kaut tu stāvus zemē iegrimtu!

—    Kaut tu stāvus iegrimtu zemē kopā ar mani, arī tad es tev prasītu to pašu.

—   Bet varbūt tomēr jūs, ser?

Karaļa bālā seja piesarka. Viņš savilka dūres un tuvojās priekšniekam.

—    Izrunā vien līdz galam! — Karalis draudoši nošņācās.

—   Varbūt kāds no jūsējiem?

—    Par katru no savējiem es atbildu tāpat kā par sevi pašu. Mums bija vecāko sapulce, un mēs visu noskaidrojām. Neviens no mūsējiem nav piedalījies baņķiera Kurca aplaupīšanā. Ne tas darbs, ne tie paņēmieni. Redzams, ka to darījis iesācējs, bet iesācējs ar galvu.

—   Viens pats?

—    Tur jau ir tas joks, ka nevis viens, bet ar veselu bandu.

Policijas priekšnieka un viņa palīga sejas pauda ārkārtīgu pārsteigumu un sašutumu.

—    Banda, par kuru nezinu ne es, ne jūs? Banda, kas neatzīst ne organizāciju, ne priekšniecību? Tad jau tie ir kādi anarhisti.

• — Pēdīgie bandīti un anarhisti! — piekrita Karalis. — Ielauzties manā teritorijā!

—   Un palikt nesodītiem! — priekšnieks pakūdīja.

Karaļa bālā seja atkal piesarka.

—    Nekas nebūs! Vēl nevienam nav izdevies nesodītam aizskart manas svētās tiesības. Viņi neizbēgs no taisnās tiesas soda! — Un Karalis pakratīja savu milzīgo dūri.

—   Jā, jā! Viņi jāsoda, bet tas jāizdara labi drīz. Ja vajadzīgs, varu dot palīgā savus aģentus.

Karalis nicinoši nosprauslojās.

—    Neraizējieties! Es paziņošu, kad viss būs galā, un tad jūs varēsiet atsūtīt viņus, lai pievāc laurus. Ardievu! — Karalis pagriezās uz durvju pusi un, garām ejot, pametis ar galvu, strupi un pavēloši noteica:

— Lord, aiziet!

«Lords Radklifs» paklausīgi kā suns sekoja viņam.

Un tad nu policijas priekšnieks Jāva vaļu savām dusmām. Viņš nedusmojās uz Karali un Lordu, o nē! Tie bija godīgi bandīti. Viņš dusmojās uz to nepazīstamo, kas bija tik pārdroši noorganizējis pats savu bandu un strādāja, neatzīdams ne bandītu, ne policijas varu un nemaksādams policijai nekādas nodevas. Tas jau bija kaut kas līdzīgs revolūcijai, tas iedragāja sabiedriskās iekārtas nesatricināmos pamatus.

Nepazīstamajam acīm redzot piemita ne vien tik liela bezkaunība, ka viņš ņirgājās par varas orgānu autoritāti, bet arī apbrīnojama personiskā drosme. Bandīti bija nežēlīgi kā paši īstenākie amerikāņu tiesneši pret visiem, kas pārkāpa viņu konstitūciju, viņu nerakstītos likumus, kuros bija nosacīta pilsoņu aplaupīšanas kārtība. Nepaklausīgajam uzglūnēja nāve aiz katra stūra. Tūkstošiem acu uzmanīja viņu. No nāves viņš nevarēja izbēgt.

Un tomēr pagāja diena pēc dienas, bet Karaļa sodītājs zobens vēl nebija nocirtis noziedznieka galvu. Vēl vairāk — nepazīstamais bandīts parādījās sabiedrībai gluži negaidītā gaismā. Redzams, viņš bija ļoti labi izpratis Kurca seifā nolaupīto vēstuļu vērtību. Bandīts bija sašķirojis tās divās dalās: vienā atlicis vēstules un dokumentus, kas atmaskoja demokrātiskās partijas pārstāvju — lielu ierēdņu, augstmaņu un politisku darbinieku dažādus noziegumus un negodīgu rīcību, otrā — dokumentus, kas kompromitēja republikāņu partijas lielos vīrus un līderus. Demokrātu «tikumu» kolekciju viņš bija piesūtījis republikāņu laikrakstiem, bet republikāņu — demokrātu laikrakstiem. Tiesa, ar šādu rīcību viņš iemantoja ienaidniekus abās partijās, taču bandīts, redzams, diezin kā nerūpējās, lai iemantotu draugus. Avīzes ļoti nopriecājās par iespēju nokārtot rēķinus ar savas partijas pretiniekiem. Izcēlās nedzirdēta avīžu polemika. Tai sekoja īsta tiesas prāvu epidēmija, kurai par cēloni bija avīžu raksti: tiesājās par neslavas celšanu, par apmelošanu, par kukuļu ņemšanu, dienesta noslēpumu izpaušanu, viltojumiem un tā tālāk. Tas bija īsts dubļu vulkāna izvirdums, kurā šķitās nogrimstam visi sabiedrības pīlāri, viss naudas un dienesta aristokrātijas zieds.

Galu galā abas puses sagrāba šausmas, kad tas ieraudzīja, cik tālu nonākušas. Nepazīstamais bija tās izprovocējis un izspēlējis ar tām ļaunu joku, piespiezdams noraut maskas un atsegties visā savā neglītumā.

Kurcs nevarēja valdīt niknumu, noskatīdamies, ka visa nolaupīto vēstuļu «atomenerģija» eksplodē pa tukšu, neatnesot nevienam nekāda materiāla labuma. Sī nepazīstamā rīcība vēl jo vairāk uztrauca policijas priekšnieku. No kriminālpersonas nepazīstamais pārvērtās par sazin kādu idejisku sabiedrības ienaidnieku. Viņš taču būtu varējis ar vēstuļu palīdzību iedzīvoties veselā bagātībā, šantažējot to autorus, taču nebija to darījis. Tāpat uztrauca viņa nenotveramība. «Lords Radklifs» plātīja rokas, Karalis plosījās un ārdījās sašutumā, taču nepazīstamais dzīvoja joprojām netraucēts, un, kas bija pilnīgi nesaprotami, pat nekādas pēdas nebija manāmas no viņa bandas. Svešais bandīts neizbeidza savu darbību. Driz vien viņš ar savu bandu iebruka prokurora dzīvoklī, apgrieza visu otrādi, sadedzināja kamīnā kriminālprāvu dokumentus un pastrādaja nedzirdēti dīvainus varasdarbus: nepazīstamā bandīta līdzdalībnieki bija sasējuši prokuroru, pats nepazīstamais bija tam ar naža galu atdarījis sakostos zobus un ielējis mutē dažus pilienus kaut kāda šķidruma un tikai tad atbrīvojis prokuroru, kad tas šo šķidrumu norijis.

Prokurors nešaubījās par to, ka nezināmais noziedznieks viņu noindējis, un gaidīja savu galu. Tomēr, laiks steidzās uz priekšu, bet saindētais prokurors nemanīja ne krampjus, ne miegainību vai nelabumu. Vārdu sakot, fiziski viņš jutās pilnīgi vesels un pat ar zināmu interesi vēroja bandītu darbu. Prokuroram nepalika nepamanīts tas apstāklis, ka bandas vadonis, drukns vidēja auguma vīrs, nepiedalījās vērtslietu laupīšanā, kaut ari necēla iebildumus, ka to dara bandas dalībnieki. Prokurors secināja, ka bandas vadonis nav vienkāršs bandīts, kas laupa, lai iedzīvotos, bet bandīts ar idejisku novirzi. Tā kā bandīts iznīcināja krimināllietas, tad varēja domāt, ka viņš pats kādreiz tiesāts un tagad atriebjas prokuroram par kādreizējo apvainošanu. Taču prokurors, par spīti labajai redzes atmiņai, nevarēja atcerē- rēties, ka būtu tiesājis vai vispār kādreiz sastapis bandas vadoni. Prokurors pazina tikai vienu no bandas dalībniekiem — sīka auguma šaudīgu vīreli, ko kādreiz bija apsūdzējuši par kontrabandas tirgošanos ar alkoholiskiem dzērieniem. Par lielu brīnumu pašam prokuroram un policijai, prokurors palika dzīvs un neskarts. Ārsts, kurš ieradās pēc bandītu aiziešanas, izskaloja prokuroram kuņģi un rūpīgi izpētīja tā saturu. Nekādu saindēšanās pazīmju nebija. Tie pāris pilieni nezināmā šķidruma, kas prokuroram bija ielieti mutē un norīti, bija uzsūkušies bez pēdām un bez redzamām sekām organismam. Nesaprotamās operācijas mērķis palika nenoskaidrots.

Sā vai tā, bet tagad policijas un Karaļa rokās bija daži pavedieni. Kriminālistu pasaulē mazo spirta kontrabandistu visi pazina. Viņu sameklēja un atveda Karaļa bargā vaiga priekšā. Karalis pratināja kontrabandistu tik nešpetni, ka mazais vīrelis izpļāpāja divreiz vairāk par to, ko pats zināja. Taču arī ar patiesību vien pietiktu, lai Karalis taptu domīgs un pat izbrīnītos, lai gan pats mēdza atkārtot, ka brīnīšanās esot muļķu īpašība. Kontrabandists nepazina savus līdzdalībniekus un nezināja, kur katrs dzīvo. Viņu pašu aicinājis «darbā» kāds «plikpauris kungs», bet, kur tas dzīvo, to kontrabandists arī nezināja. Tas viss vēl nebija nekas sevišķs, vīrelis runāja meliem līdzīgu patiesību vai visai ticami meloja, — tā bieži atgadījās, taču, kad viņš sāka runāt par bandas vadoni, tad muldēja tādas aplamības, ka Karalis sagrāba nīkulīgo vīreli savās ķetnās un, pamatīgi sapurinājis, norēcās:

— Tev putra galvā. Lai tā nostājas, un tad sāc no gala. Es piemirsu, ka tevi vajag sakratīt pirms lietošanas.

Taču arī šī enerģiskā iejaukšanās neieviesa skaidrību kontrabandista domās un vārdos. Viņš zvērēja, dievojās un sita sev pie krūtīm, apgalvodams, ka runājot īstu patiesību un bandas vadonis esot burvis, vilkacis un sa- zin kas vēl, bet, ja tas neesot ne burvis, ne vilkacis, tad bandas vadoņi esot vairāki. Katru reizi jauns un tomēr viens un tas pats.

—   Viņš pārģērbjas? Grimējas? — Karalis tincināja.

—   Nekā tamlīdzīga. Viņš iet projām pēc darba un saka: «Pielūkojiet, puiši, es atnākšu pie jums citāds, bet tas būšu es pats. Te jums būs parole.» IJn patiešām nākošo reizi ierodas it kā cits. Te izkaltis, te izblīdis, te garš, te it kā zemāks.

Karalis pasmīnēja.

—   Kāpēc tad tu domā, ka tas ir viens un tas pats, ja atnāk gluži cits cilvēks?

—   Bet parole?

—   Nav nekā vieglāka kā pateikt citam paroli.

—   Ne tikai paroli. Viņš zina visu, ko var zināt vienīgi atamans. Nē, viņš ir vilkacis!

—   Lai viņš būtu kas būdams, mēs viņu noķersim. Tev jāpaziņo mums, līdzko tavs plikpauris kungs aicina tevi uz jaunu darbu. Un pielūko: ja tu nepaziņosi, tad vairs nekādā darbā neiesi! Tu mani pazīsti!

Kontrabandists trīcēja kā apšu lapa. Par viņa padevību nebija ko šaubīties.

Karalis paziņoja policijai, ka zvērs izsekots un policija drīz varēs pavēstīt par savu jauno uzvaru.

Policijas priekšnieks kļuva jautrs. Nepazīstamo vajadzēja notvert iespējami ātrāk. Politisko partiju līderi pēc savstarpējas apspļaudīšanās vērsa visas savas dusmas pret nepazīstamo, kas bija izzadzis Kurcam dokumentus un piesūtījis avīzēm. Gan gubernators, gan prokurors un tiesnesis, kuri bija cietuši no avīžu atmaskojumiem, gan ierēdņi, kas bija atcelti no posteņiem pēc tam, kad daži no viņu noziegumiem bija apspriesti presē, vārdu sakot, visi cietušie (un to nebija mazums) kategoriski pieprasīja, lai policija nekavējoties notver pārdrošo noziedznieku un nodod tiesas rokās.

Pagāja dažas dienas pēc Karaļa ziņas, un tieši pusnaktī policijas priekšnieka kabinetā nošķinda telefons un kāda smalka balstiņa sacīja:

—   Aplaupīšana! Uzbrukums tiesneša mājai. Steidzieties! Ziņotājs ir kontrabandists… Pasakiet par to Karalim.

Policija bija kaujas gatavībā, un liela, līdz zobiem apbruņojusies grupa aizjoņoja divos automobiļos uz tiesneša māju. Otrā un trešā grupa, ko izsauca pa tele

fonu no tuvākajām policijas nodajām, arī traucās uz aplaupīšanas vietu.

Tiesneša nams bija spoži apgaismots, it kā tur notiktu viesības. Policijas priekšnieks izlika piketus ap māju un pats lielas grupas priekšgalā devās augšā pa marmora kāpnēm. Uz tām mētājās tukšas kārbiņas, kādās parasti glabā kaklarotas, gredzenus, rokassprādzes un spraudes. Acīm redzot noziedznieki bija aizbēguši, pa ceļam izsvaidīdami kārbas, lai dārglietas būtu ērtāk iebāzt kabatās. Priekšnieks steidzās augšā un, izskrējis cauri vairākām istabām ar apgāztām mēbelēm un vaļējām galdiņu un skapīšu atvilktnēm, iegāja kabinetā.

Tiesnesis ar sasietām rokām un kājām gulēja uz lielā rakstāmgalda kā līķis, taču viņš bija dzīvs. Vismaz mirušie vēl nekad nav izklieguši tādus lamu vārdus un lāstus, kā to darīja tiesnesis, ieraudzījis policijas priekšnieku.

—   Var domāt, ka esat sadziedājies ar šiem bandītiem: vispirms dodat viņiem iespēju aplaupīt mani un nesodītiem aizbēgt un tad tikai ierodaties ar saviem ļaudīm! — viņš brēca.

Policijas priekšnieks klusēdams noklausījās lamās un aizskarošajās piezīmēs un aši atbrīvoja tiesnesi no saitēm. Tikai pēc tam, kad tiesneša dusmas bija mazliet aprimušas, priekšnieks paskaidroja, ka ieradies tūliņ, līdzko saņēmis paziņojumu.

Uzbrukums tiesneša namam visos sīkumos līdzinājās prokurora nama izlaupīšanai. Bandīti bija lauzuši vaļā skapjus un galdus, bāzuši kabatās dārglietas, bet atamans nebija ņēmis sev neko. Ar dažu bandītu palīdzību viņš bija sasējis tiesnesi, noguldījis uz «operācijas galda» un… ielējis mutē dažus pilienus nezināma šķidruma.

Tiesnesis bija bailīgāks par prokuroru. Viņš ļoti bijās no «sātana eliksīra» kaitīgajām sekām.

—   Ja mēs ar prokuroru līdz šim vēl esam sveiki un veseli, tad tas tikai pierāda, ka atamans nav pieļāvis nekādu kļūdu, pamielodams mūs ar savu dziru Tā ir bez garšas, ne rūgta, ne skāba. To norijis, es nemanīju nekādās nepatīkamas sajūtas un nemanu arī vēl tagad, —

tiesnesis stāstīja paziņām dažas dienas pēc uzbrukuma. —• Tomēr tas neko vēl nepierāda. Ir indes, kas nogalina ārkārtīgi gausi. Un, kas zina, varbūt pēc diviem vai trim mēnešiem… — tiesnesis nodrebēja. — Tam vienreiz jādara gals! Noziedznieks jānotver un jāsoda ar nāvi, lai tur vai kas! Un viņu notvers un sodīs, jo nu policijai ir visi pavedieni rokās.

Policija bija uz pareizām pēdām. Notvert bandu nozieguma vietā nebija izdevies tāpēc, ka kontrabandists, kurš tikpat daudz baidījās no bandas atamana, kā no Karaļa, bija izvēlējies vidusceļu un paziņojis policijai par uzbrukumu ar tādu aprēķinu, lai banda pagūtu noslēpties, iekams policija ierodas. Un tomēr policijas priekšnieks bija pārliecināts, ka bandas atamans ir viņa rokās. Pirmkārt, policijas priekšnieka rīcībā bija bandas atamana fotogrāfija. Par šo dāvanu priekšnieks varēja pateikties tiesneša asredzībai. Tiesnesis bija spriedis tā: ja nezināmais noziedznieks uzbrucis prokuroram, tad tas droši vien ir kāds notiesātais, kas grib atriebt tiesnešiem. Daži tādi atriebēji izraugās par atriebības objektu prokuroru, citi — tiesnesi, citi cenšas atriebties visiem tiesu darbiniekiem. Pēc uzbrukuma prokuroram tiesnesim bija pamats gaidīt līdzīgu apciemojumu, un viņš bija spēris zināmus drošības soļus. Tiesa, daudzi no tiem nebija attaisnojušies: elektriskā signalizācija nebija darbojusies uzbrukuma brīdī, un tikai vēlāk atklājās, ka vadi bija pārgriezti. Automātiskie revolveri bija gan izšāvuši, taču tikai sadragājuši vāzi un ķēruši gleznu. Toties sienā noslēptais automātiskais fotoaparāts bija labi veicis savu darbu. Tiesnesis bija to iedarbinājis, kad bandīti jau lauzās iekšā kabinetā, un uzņēmumā, pateicoties lielajai spuldzei ar tūkstoš sveču gaismu, bija redzami kādi desmit bandīti un arī atamans, neliela auguma kalsnējs tumšmatis ar ļoti bālu seju, smailu degunu un iekritušām acīm. No šā uzņēmuma iztaisīja klišeju, iespieda tūkstošiem eksemplāru un piesūtīja visiem policijas iecirkņiem un pārvaldēm. Arī visas avīzes ievietoja šo uzņēmumu. Diezin vai visā pilsētā bija atrodams cilvēks, kas nebūtu redzējis šo fotogrāfiju. Tagad ne tikai policija un Karaļa «pavalstnieki», bet arī visi pilsoņi vērīgi sekoja ikvienai šaubīgai personai. Nepazīstamais

bandīts nevarēja spert ne soli, neriskēdams, ka viņu noķers.

Taču pašu galveno policija noklusēja, taupīdama svarīgāko efektu sev. Pēc uzbrukuma tiesneša namam policijas priekšnieks nebija veltīgi šķiedis laiku. Labākos slepenpolicistus palaida pa svaigām pēdām, un tiem izdevās izsekot, kur palika bandas vadoņa mašīna. Automobiļa riepu pēdas noveda pie neliela, šķietami apdzīvota nama jūdzes četras no pilsētas, ceļā uz Sakrarnento. Tā kā uz klauvēšanu neviens neatsaucās, slepenpolicisti uzlauza durvis un izdarīja kratīšanu, kaut gan, kā par brīnumu, neko neatrada. Tomēr nebija nekādu šaubu, ka noziedznieks noslēpies šai namā. Pie pašām durvīm atradās pamestais automobilis — tas pats, kuru bija ievērojis tiesneša sulainis bandītu uzbrukuma laikā.

Kāds vecs slepenpolicists brīdi domāja un tad sacīja:

—   Nams ir vecmodīgs, istabu izkārtojums visai sarežģīts. Ļoti iespējams, ka tanī ir slepenas istabas, kurās slēpjas noziedznieks. Bet, velns lai parauj, pat es neesmu spējīgs atklāt šo slepeno midzeni! Galu galā tas arī nav tik svarīgi. Ja vien te nav apakšzemes ejas, par ko es gan ļoti šaubos, tad noziedznieks ilgi nenocietīsies ieslēdzies. Namā nav it nekādu pārtikas krājumu. Noziedznieks nāks ārā, un mēs viņu notversim. Izvietosim novērotāju posteņus pieklājīgā atstatumā no nama.

Slepenpolicisti aizvēra durvis un «aizgāja».

Kaut gan nams atradās nepārtrauktā uzraudzībā, slepenpolicistiem vairāku dienu laikā neizdevās pamanīt nevienu cilvēku, kas būtu iznācis no nama. Policijas priekšnieka nepacietība bija tik liela, ka viņš bija gatavs namu nodedzināt, lai beidzot tiktu galā ar noziedznieku, un droši vien būtu to izdarījis, ja nebūtu baidījies iznīcināt pierādījumu, ka viņam izdevies nobeigt tieši to, kas vajadzīgs.

—   Sagrausim namu, — ierosināja priekšnieka palīgs, — vai vismaz izjauksim visas starpsienas.

Priekšniekam šī doma iepatikās, un viņi nolēma otrā dienā no rīta stāties pie darba.

Tās pašas dienas vakarā kāds no sargiem ziņoja, ka savā dežūras laikā nekā aizdomīga nav manījis. No

nama neviens nav iznācis. Arī apkārtnē nav manīts nekas aizdomīgs. Tikai pulksten astoņos vakarā, saulei rietot, no nama iznācis vidēja auguma nēģeris un pagājis garām slepenpolicistam, dodamies Sanfrancisko virzienā.

Sis ziņojums ne ar ko neatšķīrās no dučiem līdzīgu, un tam nepievērsa uzmanības. Otrā dienā strādnieki izjauca neapdzīvotajā mājā visas starpsienas, pie kam vecā slepenpolicista aizdomas attaisnojās: mājas iekšienē bija neliela, labi nomaskēta istaba, no kuras varēja iekļūt citās caur šķērssienu. Istabā bija sausiņi, ūdens un konservi. Taču putniņš bija paguvis izlaisties no krātiņa …

Kontrabandists, kuru Karalis bija «pamatīgi ietekmējis» par to, ka nabags nebija laikā paziņojis par uzbrukumu tiesnesim, tagad pavēstīja Karalim jaunas un diezgan neparastas ziņas. Bandas atamans atgriezies, tikai tagad viņš ir nēģeris un tomēr reizē tas pats bandas vadonis. Kontrabandists nejauši ieraudzījis viņu, ejot pa ielu kopā ar plikpauri. Pēdējais piesaucis kontrabandistu un pateicis:

— Šonakt uzbrukums gubernatora namam.

Karalis piezvanīja policijas priekšniekam, kurš nekavējoties nosūtīja uz gubernatora lepno savrupmāju spēcīgu policijas vienību. Policisti novietojās visās telpās un labi noslēpās.

Tieši pulksten divpadsmitos naktī bandīti piebrauca divās lielās mašīnās, pielika kāpnes pie loga, izspieda rūti un iebruka istabā. Policisti izturējās visai aukstasinīgi. Kad viņi bija pārliecinājušies, ka pēdējais bandīts iekļuvis namā, tikai tad viņi kā vajā palaists suņu bars pēkšņi metās ārā no savām slēptuvēm un noslēdza atkāpšanās ceļu. Norisinājās neaprakstāms kautiņš. Sprakšķēja revolveru šāvieni, šķindēja izdauzītās rūtis, rībēja mēbeles, ko abas puses drīz vien laida darbā kā aizsardzības un uzbrukuma ieroci tuvcīņā. Abas puses parādīja savā ierastajā darbā lielu profesionālu aukstasinību, un lodes kapāja cilvēkus kā krusa. Kā ikvienā kaujā, tā arī te bija drošsirdīgie, kas krita «varoņa nāvē», bija gļēvuļi, kas bēga no kaujas lauka, un bija gūstekņi. Tā kā skaitliskais pārsvars bija policijas pusē un uzvara palika tai, tad gustekņu liktenis piemekleja tos bandītus, kas palika dzīvi.

Bandas atamans, nēģeris, kurš pirmais bija ielēcis pa logu, paspēja ieskriet gubernatora kabinetā, iekams policisti parādījās uz skatuves, un starp atamanu un gubernatoru, dūšīgu vīru, sākās nikna cīņa. Tai darīja galu policijas priekšnieks, iznākdams no nišas aiz portjeras. Viņam gan ļoti gribējās saņemt bandas atamanu dzīvu, bet, kad viņš ieraudzīja revolvera stobru acu priekšā, tad pasteidzās izšaut savu «koltu», tēmēdams uz atamana galvu. Divi šāvieni noskanēja reizē, bet gubernators paspēja iesist atamanam pa roku, un tā šāviens neķēra priekšnieku. Toties priekšnieka lode izskrēja cauri atamana galvai.

Policijas priekšnieks un gubernators noliecās pār nošauto.

— Cik žēl, ka cilvēku var nonāvēt tikai vienu reizi! — gubernators izjusti noteica. Aplūkojis nošauto, viņš piebilda: — Nēģeris!

Kontrabandista apgalvojums, ka atamans bijis viens un tas pats cilvēks ar dažādu ārieni, tika noraidīts, jo tas runāja pretī veselīgam saprātam. Tiesa, daži no arestētajiem arī apgalvoja, ka atamans uz katru jaunu darbu ieradies citā izskatā — te kalsnējs, te drukns, te bāls, te iededzis, tomēr viņu vārdiem vispār maz ticēja. Iespējams, ka viņi visi bija sazvērējušies un «dzēsa pēdas». Sā vai tā, bet pēc bandas sagrāves un bandīta nošaušanas neparastie uzbrukumi lieliem ierēdņiem izbeidzās, tāpat arī «indēšana» ar nezināmu «indi», kuras sekas līdz šim vēl nebija manāmas. Daudz kas palika nenoskaidrots. Publika nosodīja policijas priekšnieka rīcību, jo viņš nebija pratis notvert zvēru dzīvu un tā laupījis pūlim izpriecu, ko tam sagādātu noziedznieku tiesāšana un sodīšana.

Sabiedrība jutās vīlusies un neapmierināta, it kā pēdējais, pats interesantākais cēliens, kurā atklātos visas slepenās intrigas, būtu palicis nenospēlēts «no teātra direkcijas neatkarīgu apstākļu dēļ».

Viena diena seko otrai, katra nes ko jaunu un liek aizmirst to, kas saviļņojis cilvēku sirdis vēl tikai vakar.

Aizmirsts Tonio Presto, aizmirsti bandītu uzbrukumi, aizmirsta tiesneša un prokurora nekaitīgā saindēšana. Dzīve iet savu gaitu. Nepabeigtās filmas «Mīla un nāve» vietā misters Pitčs uzņem jaunu filmu «Mīlas uzvara» ar Lorenco Marru un Hedu Luksu galvenajās lomās. Misters Pitčs rosīgi gatavo jauno inscenējumu. Viņa kabinetā kopš agra rīta apspriežas galveno lomu tēlotāji, režisori, operatori un arhitekti.

Mis Luksa nupat kā atbraukusi. Viņa ieiet mistera Pitča kabinetā un sniedz viņam roku pāri galdam:

—   Labrīt, mister Pitč! Jūs vēl aizvien pieņematies svarā!

—   Pieņemos velnišķīgā kārtā, — misters Pitčs atbild.

Ar viņu patiešām notika kaut kas neparasts. Ik dienas viņš pieņēmās svarā par vairākām mārciņām un nu izskatījās kā baroklis.

—   Bet jūs laikam esat aizsteigusies modei priekšā, — Pitčs piezīmēja, uzmezdams acis mis Luksas īsajiem svārkiem. Svārki patiešām bija pārākMsi — līdz ceļgaliem trūka vismaz četru pirkstu platuma. Heda apmulsusi paskatījās lejup.

—   Es neesmu uzšuvusi tos īsākus, — viņa atbildēja.

—   Pati nesaprotu, kas notiek ar manām drēbēm. Visas it kā sarāvušās, kļuvušas īsākas.

—   Manuprāt, jūs augat, — Pitčs jokodamies atteica.

—   Bet jūs, Lorenco, kļūstat ar katru dienu vājāks.

Lorenco smagi nopūtās un noplātīja rokas. Viņš bija

tā novājējis, ka svārki karājās uz viņa pleciem kā uz pakaramā. Šķita, ka skaistulis Marrs pat augumā kļuvis mazāks, jo bikses bija viņam kļuvušas par garām un krokās gulās uz kurpēm.

—   Es jau biju pie ārsta. Ieteica pastiprināti baroties.

—   Jā, jums jau vaigi iekrituši. Ja tā turpināsies, tad jūs vairs nevarēsiet filmēties. Nekāds grims nespēs līdzēt. Jums būs jāņem atvaļinājums un jāārstējas.

Brīdi vēl parunājuši par darbiem un lomām, viņi devās uz ateljē.

Operators Hofmanis jau rosījās ap savu aparātu. Viņš palūdza Luksu nostāties uz grīdas atzīmētaja vietā, paskatījās vizierī un sacīja:

—   Jūs neietilpstat kadrā!

Heda palūkojās uz aparātu un uz grīdu. Tas nevarēja būt. Viņa atradās gandrīz fokusa centrā.

—   Jūsu galva tik tuvā plānā nav redzama. Jūs esat izaugusi garāka, mis Luksa!

Ateljē bija dzirdami smiekli.

—   Es nejokoju, — Hofmanis turpināja. — Piektdien es jūs uzņēmu šai pašā vietā: te ir novilkta svītra, aparāts stāv nekustīgi. Tad jūs ietilpāt kadrā, bet tagad jūsu galvas augšdaļa paliek ārpusē.

Luksa nobālēja. Viņa izbailēs paskatījās uz saviem īsajiem svārkiem. Vai tiešām viņa sākusi augt? Tas taču nav ticams! Viņa nav nekāds skuķis. Un tomēr ne vien svārki, bet arī uzrāvušās piedurknes liecina, ka viņa stiepjas ārā no savām drēbēm kā pusaudze.

Hofmaņa rūdītā acs konstatēja vēl ko jaunu: Lo- renco ir ne tikai novājējis, bet kļuvis par centimetriem trim mazāks. Tas jau skanēja pavisam neticami, taču Hofmanis pierādīja, ka viņam taisnība.

Visi nesapratnē saskatījās. Otrās šķiras aktieri, kas ari bija ieaicināti Presto rīkotajā atvadu vakarā, iedrošinājās pazinot, ka ar viņiem arī notiekot kaut kas nesaprotams. Daži bija uzbarojušies tikpat straujos tempos kā mistfers Pitčs, daži novājējuši, citi auga, citi kļuva mazāki. Visus «cietušos» pārņēma paniskas bailes. Heda paģība. Lorenco činkstēja, sēdēdams ar kokgriezumiem rotātā atzveltnes krēslā.

Steigšus atsauca ārstu, un visi sastājās rindā — pēc rangiem: kā pirmais Pitčs (viņš pat Hedai neatdeva savu vietu), tad atžilbinātā Heda, Lorenco un pārējie.

Ārsts rūpīgi izmeklēja savus pacientus, bet neatrada nekādas organiskas saslimšanas pazīmes. Viņš neziņā grozīja galvu un plātīja rokas. Visi orgāni veseli. Liekas, viss ir kārtībā. Vienīgi misteram Pitčam ārsts konstatēja sirds aptaukošanos, kas pie tāda resnuma neizbēgams.

—   Jāārstējas no aptaukošanās. Diēta, vingrošana, pastaigas…

—   Ir jau izmēģināts… Nepalīdz, — Pitčs bezcerīgi atbildēja. — Vai tikai Presto nav mani saindējis tais vakariņās? — Ārsts protestēdams pacēla roku. — Nav nekāds brīnums! — Pitčs turpināja. — Ievērojiet, ka ar aptaukošanos vai novājēšanu saslimuši visi, kas bija Presto atvadu mielastā.

—   Medicīnai tādas indes nav pazīstamas, — doktors atbildēja.

Misters Pitčs neapmierinājās ar ārsta padomiem un pēc dažām dienām sasauca ārstu konsiliju. Taču ari konsilijs nevarēja pateikt misteram Pitčam neko apmierinošu. Viņam ieteica braukt uz minerālūdeņu avotiem un ārstēties speciālā slimnīcā no aptaukošanās.

Misters Pitčs interesējās, kā jūtas Heda Luksa un Lorenco un piezvanīja viņiem. Heda asarainā balsī atbildēja, ka viņa augot, neapturami augot un nezinot, ar ko tas beigsies. Viņa nespējot kleitas pārtaisīt. Beidzot viņa uzšuvusi kaut ko togai līdzīgu un ik dienas to pagarinot.

—   Par filmēšanos nav ko domāt, — viņa šņukstēja. — Mani tagad var tikai gada tirgos rādīt. Jūs nevarat iedomāties, kā esmu pārvērtusies.

—   Arī jūs nevarat iedomāties, kā es esmu pārvērties, — sēca misters Pitčs. — Es vairs nevaru iesēsties savā atzveltnes krēslā, bet sēžu uz trim krēsliem. Sarunas laikā man uzmācas miegs, tauki slāpē nost.

Piezvanījis Lorenco, misters Pitčs nepazina viņa balsi. Lorenco runāja tik spalgi un spiedzīgi, ka misters Pitčs divas reizes noprasīja, kas runā. Lorenco bija pašam savas bēdas: viņš bija kļuvis par pundurīti. Un pats ļaunākais — viņa seja bija drausmīgi pārvērtusies: virsdegune iekritusi, deguna gals plats un uzsliets, ausis atkārušās, mute iepletusies.

—   Es līdzinos krupim! — Lorenco spiedza. — Presto ir mani nobūris!

—   Es to pašu saku. Bet ķā viņš to varēja izdarīt?

—   Varbūt viņam palīdzēji doktors Sorokins, pie kura viņš ārstējās.

—   Sorokins! — Pitčs iesaucās. — Vai viņš palīdzēja Presto mūs noburt, to es nezinu, bet Sorokins var palīdzēt mums! Neviens cits nevar mūs glābt, vienīgi Sorokins, Es tūliņ piezvanīšu viņam. Brauksim pie viņa!

Dīvaina procesija tuvojās doktora Sorokina dziedniecības iestādei. Vesela virkne automobiļu veda neparastus ērmus, it kā ceļojošs cirks pārceltos uz jaunu vietu. Misters Pitčs, apaļš kā milzu balons, tikko ietilpa lielā mašīnā. Mis Luksa bija saskatāma par jūdzi kā žirafe ar augsti izslietu kaklu. Toties Lorenco, pazaudējis visu savu daiļumu, bija tā sarucis, ka tapis gluži neredzams, jo viņa galva nesniedzās pāri vaļējā automobiļa malai. Kādā mašīnā brauca drausmīgs ķēms — jaunais, cerību pilnais aktieris, kuram bija skaidri redzamas akromegālijas pazīmes.

Jaunos pacientus ātri izvietoja pa namiņiem.

Kā visur, tā arī šoreiz misters Pitčs bija pirmais pie doktora Sorokina. Ārsts paziņoja misteram Pitčam ļoti interesantu vēsti. Nelaimīgā atvadu mielasta priekšvakarā kāds bija izzadzis no Sorokina laboratorijas burkas ar dažādu dziedzeru ekstraktiem. Sie ekstrakti, iejaukti vīnā, pilnīgi spējīgi izdarīt visas pārvērtības ar mielasta dalībniekiem. Tagad ne misters Pitčs, ne doktors Soro- kins vairs nešaubījās, ka visas mistera Pitča un viņa kinoaktieru likstas ir Presto roku darbs, jo viņš acīm redzot gribējis tādā savdabīgā veidā atriebties visiem tiem, kas bija tik vieglprātīgi novērsušies no viņa.

— Vai ir cerības uz izārstēšanos? — misters Pitčs jautāja.

— Pilnīgas, — Sorokins pārliecinoši atbildēja. — Vajag tikai iedarboties uz jūsu smadzeņu piedēkli, un jūs ātri vien zaudēsiet svaru.

Doktoram bija taisnība. Trīs nedēļās misters Pitčs atbrīvojās no trešdaļas svara, turklāt Sorokins apgalvoja, ka «līdz taukiem mēs nemaz neesam tikuši, jo atbrīvojāmies tikai no ūdens».

Vispār ar misteru Pit<ju raižu bija maz, jo viņa kaite izrādījās viegli ārstējama. Sarežģītāka bija Lorenco un Hedas slimība. Doktors Sorokins izmērīja viņu augumu un pārsteigumā izmeta centimetru mēru no rokām. Lorenco bija tikai simt divpadsmit centimetru garš. Tas vēl nebūtu tik liels brīnums, bet Heda! Sorokins, neticēdams savām acīm, nomērīja viņu divas reizes. Viņš nebija kļūdījies. Heda bija divi simti astoņdesmit septiņus centimetrus gara. Viņa varēja bez kādiem palīglīdzekļiem ērti uzsēsties mugurā zilonim vai kamielim.

—   Tas ir pārsteidzoši! — Sorokins izsaucās. — Praksē tas ir pirmais gadījums. Visgarākais augums, kas zinātnei pazīstams, ir divi simti piecdesmit pieci centimetri. Tiesa, stāsta, ka krievu milzis Mahnovs esot bijis vēl garāks, proti, divi simti astoņdesmit piecus centimetrus garš, taču šo skaitli uzskata par pārspīlētu. Jūs, mis, esat garāka par teiksmaino milzi Mahnovu.

Un, atgāzis galvu tā, ka viņam noteikti nokristu cepure, ja tā būtu uzlikta, Sorokins turpināja, uzrunādams mis Luksas galvu, kura šūpojās kaut kur augstu, gluži kā telegrāfa stabā:

—   Vai nav tiesa, mis, garam augumam ir savas priekšrocības? Jums atklājas jauni, plaši apvāršņi!

—   Diemžēl, visai bēdīgi! — Viņš izdzirdēja balsi no augstienes.

—   Kāpēc gan? Pūlī jums neviens netraucēs redzēt visu, kas notiek visapkārt] Jūs nekur nenomaldisieties. Visiem būs ļoti ērti sagaidīt jūs stacijās…

—   Es būšu laimīga tikai tad, kad atgūšu savu agrāko augumu.

—   Pacentīsimies, — Sorokins viņu mierināja.

Novājējušais misters Pitčs centās pierunāt Lorenco

un Hedu, lai viņi patur savu tagadējo izskatu, kādu tiem sagādājušas Presto «indes».

—   Jūs radīsiet tādu pašu sensāciju kā vecais Presto! — viņš mēģināja iegalvot un solīja miljonus, tā ka Lorenco jau sāka svārstīties, taču, paskatījies uz Hedu, atsacījās no vilinošā piedāvājuma.

Pagāja vēl divas nedēļas, un visi pamazām atguva agrāko izskatu. Heda Luksa kļuva mazāka, punduris Lorenco acīm redzami pieauga, bet misters Pitčs bija gandrīz sasniedzis savus iepriekšējos apmērus. Visi jau runāja par drīzu došanos uz mājām.

Kad vēl bija atlikušas tikai pāris dienas līdz prombraukšanai, pie Sorokina ieradās jauni pacienti: tiesnesis, prokurors un gubernators, bet kādā izskatā! Prokurors bija kļuvis par pundurīti, līdzīgu Lorenco, tiesnesis izblīdis kā misters Pitčs, bet gubernators kļuvis par īstu nēģeri. Būt nēģerim Amerikā nebūt nav jauki, it īpaši, ja viņš ir gubernators. Viņam bija jāiztur īsta mocība un jāiepazīstas ar visiem džimkrovisma [2] jaukumiem, iekams viņš nokļuva pie Sorokina. Kad gubernators bija iegājis vagona restorānā, par nēģera bezkaunību sašutušie pasažteri tikko nebija izmetuši viņu pa logu ārā. Tāpat stacijā bija notikušas visādas sadursmes.

Gubernators šausmīgi baidījās, kaut tikai nebūtu jāpaliek uz visu mūžu par nēģeri. Viņš nelaida ne soli projām divus uzticamus kalpotājus, kuri bija novērojuši viņa pakāpenisko pārvēršanos par nēģeri un visos sadursmju un pārpratumu gadījumos liecināja, ka gubernators nav nēģeris. Jā, Presto bija sagādājis gubernatoram lielas nepatikšanas, likdams viņam padzīvot kādu laiku nēģera ādā! Gubernators pavēlēja, lai viņu mazgā, lai lej virsū veselas mucas ūdens un izziepē veselas kastes ziepju, taču āda gaišāka netika. Ataicinātais ārsts konstatēja, ko gubernatora āda nav nokrāsojusies no ārpuses, bet tanī radies tumšs pigments kā nēģeriem.

—   Varbūt jūsu senči? … — ārsts izteica aizdomas.

Gubernators gandrīz vai nosita viņu.

Metamorfoza ar gubernatoru, tiesnesi un prokuroru

notika dažas nedēļas pēc tam, kad nepazīstamais bandīts bija piespiedis viņus norīt dīvaino šķidrumu. Tā ka nāve šim gadījumam nesekoja un nekādas saindēšanās pazīmes arī turpmāk nebija manāmas, tad cietušie pamazām nomierinājās un iegalvoja sev, ka viss būs labi, taču cerības viņus pievīla. Drīz vien tiesnesis izblīda, prokurors pārvērtās pundurītī, bet gubernators kļuva par nēģeri.

—    Kāpēc par nēģeri? Kā tas varēja notikt, — gubernators neizpratnē jautāja ārstam. — Bandīts man taču neko neielēja mutē.

—   Viņš varēja uzpirkt jūsu kalpotājus, lai tie ielej attiecīgo šķidrumu dzērienā, — Sorokins paskaidroja. — Tas viss ir hipofīzes — smadzeņu piedēkļa — darbs. Hipofīze izdala sevišķu vielu, kam piemīt interesanta īpašība. Gluži niecīgs šās vielas daudzums, iešļircināts asinīs, paplašina šūniņas, kuras satur krāsvielas. Zinātnieki jau pirms vairākiem gadiem izdarījuši tādu eksperimentu: iešļircinājuši ekstraktu gaišādainas vardes asinīs. Vardes āda straujos tempos kļuvusi tumša. Varde kļuvusi par «nēģeri».

Gubernators saviebās: šis joks viņam nebija pa prātam.

—   Hipofīze iedarbojas arī uz cilvēka ādas krāsu, — Sorokins turpināja.

—   Un ārstēšana?

—   Iedarbošanās uz to pašu hipofīzi.

—   Tad iedarbojieties uz to! — gubernators izsaucās tik dedzīgi, it kā hipofīze būtu viņa nāvīgākais ienaidnieks.

Un Sorokins iedarbojās. Visi slimie bija ceļā uz pilnīgu atveseļošanos. Heda Luksa bija atguvusi agrāko augumu un skaistumu. Arī Lorenco pieauga ar katru dienu. Viņu gan apbēdināja tas, ka viņa deguns it kā esot mazliet platāks. Viņš baidījās, ka neizdosies pabeigt iesākto filmēšanos un ka publikai viņš vairs nepatiks. Tomēr drīz izzuda arī šis defekts. Visi slimie nolēma izrakstīties vienā dienā. Sorokins piekrita šim lēmumam, jo tad viņš varēja pārbaudīt ārstēšanas rezultātus ar savstarpējas salīdzināšanas palīdzību; turklāt pacientiem nenāca par ļaunu uzturēties šeit vēl dažas pārbaudes dienas, lai ārsts varētu pārliecināties par sasniegto panākumu stabilitāti.

Beidzot pienāca šī ilgi gaidītā diena. Visi, kas bija dabūjuši ciest no Presto atriebības, sapulcējās kūrorta zālē. Lai gan Sorokins bija netieši vainīgs pie viņu likstām, izārstētie dedzīgi pateicās viņam par sekmīgo ārstēšanu. Sevišķi izjustu runu teica gubernators, kurš bija bezgala priecīgs, ka pārvērties atkal par balto cilvēku, gubernatoru un kapitālistu. Taču viņa runas beigas bija diezgan negaidītas.

—   Mēs nekad neaizmirsīsim jūsu pakalpojumu. Jūsu zināšanas, jūsu talants deva mums iespēju atgriezties dzīvē. Mēs, — gubernators paskatījās uz tiesnesi un prokuroru, — neierosināsim jūsu saukšanu pie tiesas par to Jaunumu, ko mums visiem nodarījušas jūsu hipofīzes, jūsu ekstrakti, jūsu eksperimenti, jūsu gaišādainās un tumšādainās vardes. Es uzņēmos nokārtot jūsu lietu. Jums vajadzēs iespējami drīz pamest mūsu zemi. Četrdesmit astoņas stundas — vairāk es jums nevaru atvēlēt, lai jūs sapostos ceļam un aizbrauktu.

—   O, pateicos! — Sorokins atbildēja. — Man pilnīgi pietiek ar divpadsmit stundām, lai pamestu jūsu viesmīlīgo zemi…

Okeāna tvaikonis devās uz Eiropu (Ņujorka—Londona). Uz klāja sēdēja doktors Sorokins un bez nožēlas vērās gaistošajos krastos. Viņam blakus bija atsēdies jauns vīrietis rūtainā mētelī. So vīrieti Sorokins bija ievērojis jau vagonā, kad viņš šķērsoja kontinentu no rietumiem uz austrumiem.

—   Vai braucat uz Eiropu? — jaunais vīrietis jautāja un, negaidījis atbildi, atkārtoja: — Uz Eiropu?

—   Vai jūs mani pazīstat? — Sorokins nobrīnījās.

—   Jā, es esmu viens no jūsu pacientiem.

—   No tiem, kuri cietuši no Tonio Presto atriebības? Es jūs vis neatceros. Laime gan, ka Presto pagalam! Gubernators aiz dusmām, ka Presto pārvērta viņu par nēģeri, droši vien sadedzinātu Presto uz lēnas elektriskās uguns, ja vien tas nonāktu viņa rokās!

—   Jā, tā ir mana laime, — jaunais vīrietis atbildēja. — Laime, ka neesmu Amerikā. Atļaujiet paspiest jūsu roku un atvainoties par jūsu brīnumdarītāju zāļu nozagšanu un par nepatikšanām, ko esmu jums sagādājis. Es esmu Tonio Presto. Es iedzēru pašu homeopātiskāko devu no jūsu zālēm un, kā redzat, mazliet pārmainīju savu ārieni.

—   Bet jūs taču … Tonio Presto tak nošauts nēģera izskatā!

—   Ak vai, nabaga nēģeris nošauts sava paša izskatā. Tolaik es patiesi «pārveidoju» sevi par nēģeri ar jūsu zā]u palīdzību, bet manā, hm … bandā bija divi nēģeri. Viltotais biju es. īsto nošāva, es paliku dzīvs un visai sekmīgi pārvērtos atkal par balto. Es labi iegaumēju, kas atrodas katrā traukā, — atcerieties,jūs man to paskaidrojāt, — un tāpēc… Amerikas gaiss man kaitīgs, bet viņus visus es, šķiet, esmu labi pārmācījis!

Un Tonio iesmējās tik aizraujoši jautri, kā nekad nebija smējies kroplis Presto!

Текст преведен по изданиям:

Александр Беляев, Человек-амфибия, Избранное I, Изд. «Молодая гвардия» 1956.

Александр Беляев, Человек, потерявший лицо. Остров погибших кораблей, Госиздат, Кишинев 1959.

Redaktors I. Lasmanis. Mākslin. redaktori I. Zvagūzis. Tehn. redaktore M. Krasovska.

Korektore B. Kalniņa. Nodota salikšanai 1960. g. 7. decembrī. Parakstīta iespiešanai 1961. g. 21. janvāri. Papīra formāts 84X108>/a2. 8 fiz. iespiedi. 13,12 uzsk. iespiedi. 13,68 izdevn. 1. Metiens 30000 eks. Maksā 50 kap. Latvijas Valsts izdevniecība Rīgā, Padomju bulv. 24. Izd. Nr. 13871-J1369. Iespiesta Latvijas PSR Kultūras ministrijas Poligrāfiskās rūpniecības pārvaldes 3. tipogrāfijā Rīgā, Ļeņina ielā 137/139. Pas. Nr. 844. K2

PAZAUDĒTĀ SEJA (romāns)……………………………………… 175

[1] presto (itāl.) — mūzikas termins, kas nozīmē «ļoti atri» (izpildes temps).

[1] Lux (lat.) — gaisma.

[1]

[2] asv dienvidu štatos nēģeriem aizliegts uzturēties publiskās bibliotēkās un parkos; dzelzceļa stacijās viņiem ierīkotas atsevišķas uzgaidamās telpas. Viņi nedrīkst ēst restorānos, apmesties labās viesnīcās, apmeklēt teātrus. Braucot pa dzelzceļu vai tramvajā, viņiem jāsēž atsevišķos netīros vagonos, ko dēvē «Jim Crow» Džims Vārna. Par džimkrovismu sauc visus nēģeru tiesību ierobežojumus.

Content

Beļajevs Aleksandrs Pazaudētā seja

I

II

III

IV

V

VI

VII

VIII

IX

X